qundao/data-zh-poetry huggingface dataset:
罗一峰挽词·其二
作者：陈献章
朝代：明

状元文史少微星，翰苑为官谩两京。既有光华争日月，那无描画在丹青。表章细事凭诸老，怅望高风激后生。千秋欲与苏徐并，湖水中央更一亭。
罗服周呈所作丁知县祠诗因忆旧腊寄示菊花诸诗比今为又长一格赏之以诗
作者：陈献章
朝代：明

醉舞黄花落鬓毛，当时诗语太矜豪。春风再咏甘棠下，又长黄花一格高。
罗浮
作者：陈献章
朝代：明

罗浮海上来，高高几千丈。铁桥倘不关，诸峰竟流浪。世人未得仙，斯事安知妄。九等真洞天，朱明惟上上。
罗浮·其一
作者：陈献章
朝代：明

罗浮海上来，高高几千丈。铁桥倘不关，诸峰竟流浪。
罗浮·其二
作者：陈献章
朝代：明

世人未得仙，斯事安知妄。九等真洞天，朱明惟上上。
罗浮春寄民泽
作者：陈献章
朝代：明

海上花开万玉林，閒门碧玉梦相寻。不知开处花多少，折尽罗浮半夜心。九肋蹒跚清楚阔，九苞真与黄云深。复有凤凰山上月，遍照罗浮玉洞春。
罗浮春寄民泽·其一
作者：陈献章
朝代：明

海上花开万玉林，閒门碧玉梦相寻。不知开处花多少，折尽罗浮半夜心。
罗浮春寄民泽·其二
作者：陈献章
朝代：明

九肋蹒跚清楚阔，九苞真与黄云深。复有凤凰山上月，遍照罗浮玉洞春。
自三洲还至禄步村
作者：陈献章
朝代：明

江流夹束午风桑，城郭归来禄步舟。惆怅碧桃歌舞散，黄茅烟里一？辀。
自三洲还至禄步村
作者：陈献章
朝代：明
体裁：七言绝句

江流夹束午风桑，城郭归来禄步舟。惆怅碧桃歌舞散，黄茅烟里一�辀。
自伍光宇墓还登蓬莱绝顶
作者：陈献章
朝代：明

故人坟前浇我酒，白日欲西回马首。磴危道险不可跻，下马长须扶两肘。三步一噫五步停，引吭出舌肺肠鸣。此时平地虑颠踣，昂首十丈梯峥嵘。以手捉仆肩，以足踏崖颈。跻攀欲上分寸难，又恐翻身落深阱。山北鸣鸺鹠，山南叫？辀，豺虎伏莽狐狸游。天地衮衮令人愁，小童鱼贯上复休。绝顶始得岩峦幽，开颜一望隘九州。弱水涓涓扶桑樛，中覆一杯沧溟流。穹然青者吾罗浮，神仙葛白俱蜉蝣。湖西先生去十秋，五羊诗客徒淹留。数公陈迹或可搜，死者已矣吾何忧。后来诸生继前修，努力莫倦蓬莱游。
自伍光宇墓还登蓬莱绝顶
作者：陈献章
朝代：明
体裁：古风

故人坟前浇我酒，白日欲西回马首。磴危道险不可跻，下马长须扶两肘。三步一噫五步停，引吭出舌肺肠鸣。此时平地虑颠踣，昂首十丈梯峥嵘。以手捉仆肩，以足踏崖颈。跻攀欲上分寸难，又恐翻身落深阱。山北鸣鸺鹠，山南叫�辀，豺虎伏莽狐狸游。天地衮衮令人愁，小童鱼贯上复休。绝顶始得岩峦幽，开颜一望隘九州。弱水涓涓扶桑樛，中覆一杯沧溟流。穹然青者吾罗浮，神仙葛白俱蜉蝣。湖西先生去十秋，五羊诗客徒淹留。数公陈迹或可搜，死者已矣吾何忧。后来诸生继前修，努力莫倦蓬莱游。
自怡堂为增江湛演题民泽世父也
作者：陈献章
朝代：明

十亩林中半是塘，一蒲团卧花中央。百年真乐起人世，万壑清风在此堂。洗足正当铁桥水，振衣小坐黄云冈。四百影斜孤顶月，任是神仙也括囊。
自斗冈还至汾水江值暮
作者：陈献章
朝代：明

归舟欲背南风发，别盏初开落日斜。社曲寄声凭骥子，武陵回首惜桃花。东游西泛经旬日，挥翰留诗到几家。满眼却愁归路黑，时从野老问江叉。
自策示诸生
作者：陈献章
朝代：明

贤圣久寂寞，六籍无光辉。元气五百年，一合又一离。男儿生其间，独往安可辞。邈哉舜与颜，梦寐或见之。其人天下法，其言万世师。顾予独何人，瞻望空尔为。年驰力不与，抚镜叹以悲。岂不在一生，一生良迟迟。今复不鞭策，虚浪死勿疑。请回白日驾，鲁阳戈正挥。
至容贯宅
作者：陈献章
朝代：明

在昔偶相遇，如今共白头。敝衣寒露肘，破屋早知秋。家业凭觚翰，厨烟管去留。老夫如辟谷，与子入罗浮。
至日梁听松�白石惠生鱼
作者：陈献章
朝代：明
体裁：七言绝句

朝来何处得庖鲜，白日村边响夜舷。布被蒙头呼不起，真成至日闭关眠。
至日病初起
作者：陈献章
朝代：明

至日哦诗起坐床，梅花墙角为谁香。暖脐一盏金樱酒，降气连朝附子汤。旋整巾裳还客拜，未堪歌舞趁孙狂。赤藤杖点庐冈石，向晚犹须望八荒。两度书云傍玉台，不才知幸乞恩回。梅花果解撩诗思，弓影何须落酒杯。四大形骸从老去，一年风日想春来。眼前不独南枝早，未臈江桃也烂开。睡足龙溪旧草堂，晨开东牖望扶桑。四方云物书同日，半夜梅梢度一阳。行不愧人贫亦乐，药能除老瘦何妨。春来试约张东所，何处投竿弄渺茫。山人家世本陈搏，供奉何堪晚得官。菽水可宽垂老意，江山不比向来看。教儿别煮新年药，问客能餐老菜盘。欲上飞云更何日，典裘沽酒挂驴鞍。
至日病初起·其一
作者：陈献章
朝代：明

至日哦诗起坐床，梅花墙角为谁香。暖脐一盏金樱酒，降气连朝附子汤。旋整巾裳还客拜，未堪歌舞趁孙狂。赤藤杖点庐冈石，向晚犹须望八荒。
至日病初起·其三
作者：陈献章
朝代：明

睡足龙溪旧草堂，晨开东牖望扶桑。四方云物书同日，半夜梅梢度一阳。行不愧人贫亦乐，药能除老瘦何妨。春来试约张东所，何处投竿弄渺茫。
至日病初起·其二
作者：陈献章
朝代：明

两度书云傍玉台，不才知幸乞恩回。梅花果解撩诗思，弓影何须落酒杯。四大形骸从老去，一年风日想春来。眼前不独南枝早，未臈江桃也烂开。
至日病初起·其四
作者：陈献章
朝代：明

山人家世本陈搏，供奉何堪晚得官。菽水可宽垂老意，江山不比向来看。教儿别煮新年药，问客能餐老菜盘。欲上飞云更何日，典裘沽酒挂驴鞍。
至直沽
作者：陈献章
朝代：明

玉台居士领朝衣，乞得宁亲海上归。到眼碧波还漾漾，迎船白鸟故飞飞。何尝宇宙无通塞，到耳江山省是非。今夜直沽须一斗，北来多负网鱼肥。
舟中次麦岐韵
作者：陈献章
朝代：明

麻衣穿破不沾尘，海上支离一野人。本为圣朝无弃物，偶逢儒席得称珍。红蕖绿浪横孤艇，白雨黄牛废一春。却愧南山髯长老，闭关深坐一蒲新。
舫子
作者：陈献章
朝代：明

此身天地一虚舟，何处江山不自由。六十一来南海上，买船吹笛共儿谋。
芙蓉文笔
作者：陈献章
朝代：明

丈人日暮看芙蓉，湘水西来第几峰。兔颖刺天无属我，今为松桂主人公。
苍梧寄陈庸时馆浔州
作者：陈献章
朝代：明

山形西上水东流，独泛长江十日舟。无翼可随飞鸟去，相思时复到浔州。
苦热
作者：陈献章
朝代：明

寻常衣汗湿青荷，争奈连朝溽暑何。四象阴阳分老少，一年天地几中和。水枯瓦沼蛙将徙，日炙山枝鸟不歌。一事伤廉非得已，竹林冰簟受风多。
苦热
作者：陈献章
朝代：明

挥汗书难继，清心雨未来。手提弱丝去，风撼社门开。指点封君句，摩挲土栋苔。松根吾欲卧，返照又相催。晚凉慰我渴，秋暑著人烦。拄杖缘溪足，看湖到柳根。哦诗衰骨痛，开卷病眸昏。六月飞云冷，相思只断魂。
苦热·其一
作者：陈献章
朝代：明

挥汗书难继，清心雨未来。手提弱丝去，风撼社门开。指点封君句，摩挲土栋苔。松根吾欲卧，返照又相催。
苦热·其二
作者：陈献章
朝代：明

晚凉慰我渴，秋暑著人烦。拄杖缘溪足，看湖到柳根。哦诗衰骨痛，开卷病眸昏。六月飞云冷，相思只断魂。
茂卿评事惠扇答之
作者：陈献章
朝代：明

远望不见大厓山，君家兄弟果皆难。不知风动今多少，也到先生掌握间。
茂叔爱莲
作者：陈献章
朝代：明

不枝不蔓体本具，外直中通用乃神。我即莲花花即我，如公方是爱莲人。
茶园曲寄治香匮袁晖
作者：陈献章
朝代：明

峡东湾湾一水长，商船无日不苏杭。千村万落无穷树，尽是袁郎匮里香。
荅容北溪见访
作者：陈献章
朝代：明

曲径黄云外，青山一路深。卷为乘兴地，人间何处寻。白龙三亩水，紫府万回心。锦囊挑不去，千峰暮色深。
荼？花开有怀同赏
作者：陈献章
朝代：明

看花何处发孤吟，墙角荼？又破金。紫艳照人今日态，香风吹梦隔年心。多情酒伴来何晚，得意游蜂入每深。病起南窗坐终日，独怜涓滴未成斟。
荼�花开有怀同赏
作者：陈献章
朝代：明
体裁：七言律诗

看花何处发孤吟，墙角荼�又破金。紫艳照人今日态，香风吹梦隔年心。多情酒伴来何晚，得意游蜂入每深。病起南窗坐终日，独怜涓滴未成斟。
菊节后五日丁明府彦诚携酒来饮白沙社赋补会·其一
作者：陈献章
朝代：明

秋色上篱尖，天高霜气严。对花无阿堵，笑我似陶潜。节去杯盘在，公来吏隐兼。江门赋补会，胜话无穷年。
菊节后五日丁明府彦诚携酒来饮白沙社赋补会·其三
作者：陈献章
朝代：明

百里非无地，东篱不借人。因君九日爱，倾此一杯春。菊谢人间世，官閒酒处身。想无厌花意，投辖暮江滨。
菊节后五日丁明府彦诚携酒来饮白沙社赋补会·其二
作者：陈献章
朝代：明

此日还供酒，人情盖亦难。暂随明府醉，断送菊花残。极浦明秋日，临流弄晚竿。遥怜张阃幕，相忆在长安。
菊节后五日丁明府彦诚携酒来饮白沙社赋补会·其二
作者：陈献章
朝代：明

此日还供酒，人情盖亦难。暂随明府醉，断送菊花残。极浦明秋日，临流弄晚竿。遥怜张阃幕，相忆在长安。百里非无地，东篱不借人。因君九日爱，倾此一杯春。菊谢人间世，官閒酒处身。想无厌花意，投辖暮江滨。
萧黄门书来见责久无书用旧韵答之
作者：陈献章
朝代：明

谏官一字照天涯，南海年年问钓沙。沧波不与黄门信，笑杀龙钟百姓家。
落花
作者：陈献章
朝代：明

落花半落流水香，鸣鸠互鸣春日长。美人别我隔江浦，欲来不来空断肠。
葵山受诸持斋者拜戏作示之
作者：陈献章
朝代：明

山花山鸟共谐嬉，山石危横步不知。笑领头陀称老宿，真成老子是婴儿。
葵山小睡次韵谢天锡
作者：陈献章
朝代：明

閒到忘閒始是閒，閒中消得几葵山。曲肱枕断疏桐影，梦绕白龙池上还。无心可比白云閒，白云被风吹出山。道人肯比桃花水，流向人间更不还。
葵山小睡次韵谢天锡·其一
作者：陈献章
朝代：明

閒到忘閒始是閒，閒中消得几葵山。曲肱枕断疏桐影，梦绕白龙池上还。
葵山小睡次韵谢天锡·其二
作者：陈献章
朝代：明

无心可比白云閒，白云被风吹出山。道人肯比桃花水，流向人间更不还。
葵庵
作者：陈献章
朝代：明

葵花爱日臣爱君，臣与葵花共此真。试问春来桃李树，纷纷同者是何人。
蒋宗谊以厥考樵林摘稿及其所著续宋论见寄代简奉答
作者：陈献章
朝代：明

江右诗书不乏贤，君家父子尽堪传。樵林一摘几千首，宋论直窥三百年。西汉文章迁史后，东吴风月定山前。乾坤只眼知谁在，不是杨雄不好玄。
蒋韶州世钦挽诗
作者：陈献章
朝代：明

治郡声名远，如何是我诗。青山韶石老，回首尽交期。往事形骸外，如今一梦休。曹溪分我茗，犹说蒋韶州。
蒋韶州世钦挽诗·其一
作者：陈献章
朝代：明

治郡声名远，如何是我诗。青山韶石老，回首尽交期。
蒋韶州世钦挽诗·其二
作者：陈献章
朝代：明

往事形骸外，如今一梦休。曹溪分我茗，犹说蒋韶州。
蒋韶州书至代简答之
作者：陈献章
朝代：明

相别何悠悠，梅花十寒整。音尘中断绝，窅若堕深井。忽枉尺素书，开读喜不定。庾岭秋正高，扬旌下松径。君才足理郡，韶民日延颈。古来水火喻，子产功在郑。岁计谅有馀，愿闻下车令。
蓬岛烟霞图赠罗定直
作者：陈献章
朝代：明

丹青谁弄烟霞笔，题赠湖西公子行。携过罗浮莫开看，罗浮怕有异人争。
蓬莱山祭伍光墓
作者：陈献章
朝代：明

道骨成仙蜕，名山是阆丘。云中骑款段，天上叫？辀。人世黄梁熟，吾侪白发秋。仍留一杯酒，何处酹金牛。
蓬莱山祭伍光墓
作者：陈献章
朝代：明
体裁：五言律诗

道骨成仙蜕，名山是阆丘。云中骑款段，天上叫�辀。人世黄梁熟，吾侪白发秋。仍留一杯酒，何处酹金牛。
蕉丽望罗浮
作者：陈献章
朝代：明

翠锦为山白锦云，画工传影不传神。今朝蕉丽江头望，魂爽何由得傍身。
藤蓑五首
作者：陈献章
朝代：明

一蓑费几藤，南冈砺朝斧。交加落翠蔓，制作类上古。吾闻大泽滨，羊裘动世祖。何如六尺蓑，灭迹芦花渚。举俗无与同，天随梦中语。今夜不须归，前溪正风雨。人好蓑亦好，月光水亦光。水南有酒媪，酒热唤我尝。半酣独速舞，舞罢还举觞。所乐在知止，百年安可忘。挽蓑欲何为，新月出东岭。独速舞不休，凌乱何由整。旷哉漆园吏，自形还自影。新蓑藤叶青，旧蓑藤叶白。新故理则然，胡为浪忻戚。扁舟西浦口，坐望南山石。东风吹新蓑，浩荡沧溟黑。须臾月东上，万里天一碧。安得同心人，婆娑共今夕。朽生何所营，东坐复西坐。搔头白发少，摊地青蓑破。千卷万卷书，全功归在我。吾心内自得，糟粕安用那。
藤蓑五首·其一
作者：陈献章
朝代：明

一蓑费几藤，南冈砺朝斧。交加落翠蔓，制作类上古。吾闻大泽滨，羊裘动世祖。何如六尺蓑，灭迹芦花渚。举俗无与同，天随梦中语。今夜不须归，前溪正风雨。
藤蓑五首·其三
作者：陈献章
朝代：明

挽蓑欲何为，新月出东岭。独速舞不休，凌乱何由整。旷哉漆园吏，自形还自影。
藤蓑五首·其二
作者：陈献章
朝代：明

人好蓑亦好，月光水亦光。水南有酒媪，酒热唤我尝。半酣独速舞，舞罢还举觞。所乐在知止，百年安可忘。
藤蓑五首·其五
作者：陈献章
朝代：明

朽生何所营，东坐复西坐。搔头白发少，摊地青蓑破。千卷万卷书，全功归在我。吾心内自得，糟粕安用那。
藤蓑五首·其四
作者：陈献章
朝代：明

新蓑藤叶青，旧蓑藤叶白。新故理则然，胡为浪忻戚。扁舟西浦口，坐望南山石。东风吹新蓑，浩荡沧溟黑。须臾月东上，万里天一碧。安得同心人，婆娑共今夕。
虎夜出
作者：陈献章
朝代：明

虎头缒渊雨即下，山中白额还遭打。今年雨足汝不知，稍出人间食牛马。
虽乏向用之才忝有晦藏之地引步朱陵寄怀青玉李拾遗徵之不至上疏何为张乖崖救火事严徒劳分争因而有作
作者：陈献章
朝代：明

海北多年一钓船，大翼遨空鱼跃川。尽言天下知音少，白雪不知何处弦。
行路难
作者：陈献章
朝代：明

颍川水洗巢由耳，首阳薇实夷齐腹。世人不识将谓何，子独胡为异兹俗。古来死者非一人，子胥屈子自殒身。生前杯酒不肯醉，何用虚誉垂千春。
衡山和李子长见怀欲过江门
作者：陈献章
朝代：明

新诗把读大开怀，久病诸生拟到崖。身上绿蓑都舞破，雨中黄叶忽飞来。酒逢菊日何人送，月照柴关每夜开。庐阜归来见束发，华阳巾好为君裁。秋来风月不开怀，暮绕朱陵百丈崖。青玉拂开坛上舞，紫鸾抟入手中来。野心云水潜孤笑，老眼乾坤病一开。谁道李家无子弟，紫冥句在不堪裁。
衡山和李子长见怀欲过江门·其一
作者：陈献章
朝代：明

新诗把读大开怀，久病诸生拟到崖。身上绿蓑都舞破，雨中黄叶忽飞来。酒逢菊日何人送，月照柴关每夜开。庐阜归来见束发，华阳巾好为君裁。
衡山和李子长见怀欲过江门·其二
作者：陈献章
朝代：明

秋来风月不开怀，暮绕朱陵百丈崖。青玉拂开坛上舞，紫鸾抟入手中来。野心云水潜孤笑，老眼乾坤病一开。谁道李家无子弟，紫冥句在不堪裁。
袁侍御夜过白沙
作者：陈献章
朝代：明

万里心期共杳然，春风何处酒相延。霜台白发三千丈，草阁青灯十九年。酩酊放歌闻浦口，支离从事说南川。乾坤比意谁拈出，尽是庖羲未画前。
袁侍御挽诗
作者：陈献章
朝代：明

九载宜兴共太平，长官能事问生灵。霜台白笔宜当路，北极中天拱列星。眼底两途分淑慝，手中三尺有雷霆。却疑夜半龙川雨，直为高贤洗汗青。山斋秉烛话同游，十九年中酒一瓯。赤县敢辞乌府召，江湖先有庙堂忧。诸公不意辰星少，百计犹须晚境休。何处龙川子规乌，为君啼恨五更头。
袁侍御挽诗·其一
作者：陈献章
朝代：明

九载宜兴共太平，长官能事问生灵。霜台白笔宜当路，北极中天拱列星。眼底两途分淑慝，手中三尺有雷霆。却疑夜半龙川雨，直为高贤洗汗青。
袁侍御挽诗·其二
作者：陈献章
朝代：明

山斋秉烛话同游，十九年中酒一瓯。赤县敢辞乌府召，江湖先有庙堂忧。诸公不意辰星少，百计犹须晚境休。何处龙川子规乌，为君啼恨五更头。
袁侍御道龙川讣至
作者：陈献章
朝代：明

何处龙川去不归，山南山北雨云飞。晚风晴捲三千尺，好与歌筵作舞衣。忆昔青阳动海滨，隔年草木预知春。如今行路无颜色，尽是青阳去后人。
袁侍御道龙川讣至·其一
作者：陈献章
朝代：明

何处龙川去不归，山南山北雨云飞。晚风晴捲三千尺，好与歌筵作舞衣。
袁侍御道龙川讣至·其二
作者：陈献章
朝代：明

忆昔青阳动海滨，隔年草木预知春。如今行路无颜色，尽是青阳去后人。
袁晖久在白沙候容贯不至以诗来和之
作者：陈献章
朝代：明

冷雨凄风寄我台，香林草屋梦空回。山中酒伴何曾见，水上诗瓢只谩来。
西山驿晚望
作者：陈献章
朝代：明

晚来花雨湿诗囊，独上邮亭望大荒。南尽海邦诸郡浅，西来天上一江长。渔歌落日还孤艇，树隔啼莺背短墙。料理凭高非一事，樽前谁与共平章。
西樵山下感旧
作者：陈献章
朝代：明

西风吹老锦岩春，遗迹荒凉此水滨。云气不遮西望眼，青山刚对独归人。西樵山前暝鹤归，缟衣双拂锦屏飞。凄凉夜半孤舟客，一听遗音泪满衣。德孚先生留此眠，南山挥手白沙船。江山此日三人别，谁道人生无百年。
西樵山下感旧·其一
作者：陈献章
朝代：明

西风吹老锦岩春，遗迹荒凉此水滨。云气不遮西望眼，青山刚对独归人。
西樵山下感旧·其三
作者：陈献章
朝代：明

德孚先生留此眠，南山挥手白沙船。江山此日三人别，谁道人生无百年。
西樵山下感旧·其二
作者：陈献章
朝代：明

西樵山前暝鹤归，缟衣双拂锦屏飞。凄凉夜半孤舟客，一听遗音泪满衣。
西良容伦馈荔枝非桂州本色戏以是诗
作者：陈献章
朝代：明

口溢桂州浆，眼定西良色。我是荔枝仙，何人解漫得。
西良容君携孙来访
作者：陈献章
朝代：明

不见夫君心绪乱，忽过茅宇鬓毛斑。稚孙看弄窗前笔，鲂子忘归月下湾。衰病欲寻西华枕，旧游半落北邙山。洛阳诗酒耆英社，分付江门主客间。
观时
作者：陈献章
朝代：明

山云将雨过桃溪，晚脱万红何处溪。年光也逐溪流转，已送啼莺过隔溪。
观物
作者：陈献章
朝代：明

一痕春水一条烟，化化生生各自然。七尺形躯非我有，两间寒暑任推迁。
观竞渡
作者：陈献章
朝代：明

快意深时恨亦深，干戈何处不相寻。谁将五月龙舟水，尽洗中原虎斗心。
观群儿钓
作者：陈献章
朝代：明

群儿齐弄钓，其一偏多遇。馀三未得手，投竿来上树。仰面看垂钓，失脚堕危石。若是谪仙人，水中眠亦得。
观群儿钓·其一
作者：陈献章
朝代：明

群儿齐弄钓，其一偏多遇。馀三未得手，投竿来上树。
观群儿钓·其二
作者：陈献章
朝代：明

仰面看垂钓，失脚堕危石。若是谪仙人，水中眠亦得。
观自作茅笔书
作者：陈献章
朝代：明

神往气自随，氛氲觉初沐。圣贤一切无，此理何由瞩。调性古所闻，熙熙兼穆穆。耻独不耻独，茅锋万茎秃。
观黎？坡先生画像
作者：陈献章
朝代：明

羊裘不钓世间名，考迹桐江更考情。散发松根坐磐石，葫芦无酒对先生。无诗无影不留真，描画先生到几分。赖有当年亲点笔，一声孤鹤在秋云。
观黎�坡先生画像·其一
作者：陈献章
朝代：明
体裁：七言绝句

羊裘不钓世间名，考迹桐江更考情。散发松根坐磐石，葫芦无酒对先生。
观黎�坡先生画像·其二
作者：陈献章
朝代：明
体裁：七言绝句

无诗无影不留真，描画先生到几分。赖有当年亲点笔，一声孤鹤在秋云。
觉后
作者：陈献章
朝代：明

马图不出河，铅刀不割痴。上下几千年，掩卷一沾衣。
记旱用前韵
作者：陈献章
朝代：明

箫管声停刺史衙，丰秾无复去年誇。禾焦百亩还输税，菊到重阳可泛茶。邻壤兵戈悲此役，隔村烟火问谁家。诸公果解忧民极，肯算腰金不镂花。
讳日
作者：陈献章
朝代：明

虽贫还讲讳，兹事俗之常。时节难虚度，杯盘秪自伤。五鼎终难具，千秋敢易忘。痴儿虽未了，清白永流芳。
讳日有感
作者：陈献章
朝代：明

十二月逢哉生魄，江山为尔生愁色。黄昏庭树乌上啼，一声何处江楼笛。
许远
作者：陈献章
朝代：明

援绝城孤力不任，逆胡天讨竟成擒。却怜当日奴羹进，酸尽平生长者心。
访客舟中
作者：陈献章
朝代：明

船头酒多少，船尾阁春沙。恰到溪穷处，山山枳壳花。
访山家次韵
作者：陈献章
朝代：明

樛枝径口郎迎马，语鸟篱前妾扫云。笑杀主翁忙出户，手提筐果唤厨人。清泉煮蕨爱山家，夜饮西岩望月斜。涧底白云留不住，半随红雨落天涯。
访山家次韵·其一
作者：陈献章
朝代：明

樛枝径口郎迎马，语鸟篱前妾扫云。笑杀主翁忙出户，手提筐果唤厨人。
访山家次韵·其二
作者：陈献章
朝代：明

清泉煮蕨爱山家，夜饮西岩望月斜。涧底白云留不住，半随红雨落天涯。
访教谕何宗道
作者：陈献章
朝代：明

树隐肩舆行款款，花催春鸟闹关关。苏公渡口云连水，宗道庐前雨满山。
诗罢怀白洲先生
作者：陈献章
朝代：明

山东无近耗，海上立斜晖。童子觅牛去，渔翁罢钓归。登舟人欲别，见月鸟还飞。何限相思意，千峰独掩扉。
读丁知县行状申文后
作者：陈献章
朝代：明

州里欢腾此郡推，挥毫今彻九泉知。古来士论都元气，天下人心自秉彝。太史书须凡例定，桐乡爱是长官遗。凭君更向郊原问，怕有人间未采诗。
读世卿荩卿挽五羊钟狂客卷次韵
作者：陈献章
朝代：明

李家兄弟各才良，谁为酬知水鉴光。天地好人还自好，古今狂者岂皆狂。碧油帐绕青丝鞚，紫锦囊封白雪章。万里平江能送我，十年灯火梦淮阳。
读东坡年谱
作者：陈献章
朝代：明

坡翁春秋六十六，脚债一生偿不足。黄州去后惠州来，无何又向儋州宿。瘴雨蛮风经几时，放归旋就昆陵木。熙宁以下至元符，中间老稚围船哭。妇女仓皇吏卒欺，坡翁已就台官狱。平生几册箧中书，一一旁搜付回禄。西望眉山不知处，俯仰乾坤何局促。假令坡翁活百年，长领词官称玉局。气节文章古所难，先知孰与愚公谷。丈夫当自慎出处，何尔呶呶蒙毁辱。
读周朱二先生年谱
作者：陈献章
朝代：明

千年几见南康守，叹息人间两谱开。但使乾坤留一绪，圣贤去后圣贤来。一语不遗无极老，千言无倦考亭翁。语道则同门路别，君从何处觅高踪。
读周朱二先生年谱·其一
作者：陈献章
朝代：明

千年几见南康守，叹息人间两谱开。但使乾坤留一绪，圣贤去后圣贤来。
读周朱二先生年谱·其二
作者：陈献章
朝代：明

一语不遗无极老，千言无倦考亭翁。语道则同门路别，君从何处觅高踪。
读定山集
作者：陈献章
朝代：明

千首莺花万蠹鱼，眼昏心乱意何如。白头许我编摩不，活水源头洗砚书。
读宛陵先生历览昔贤皆泯泯寻思鲁叟自波波
作者：陈献章
朝代：明

几上凝尘封玉轸，南风不入琵琶引。仲由言志夫子哂，当泯泯时须泯泯。著渔蓑了唱渔歌，受制江山老奈何。溪上女儿閒抹鬓，东尘西市走波波。泯泯波波世与身，都官两语到头真。后生更把遗诗笑，公亦人间半醉人。波波泯泯不同时，静久无忧动辄疑。圣人坐北吾遭逸，天下苍生怨望伊。
读宛陵先生历览昔贤皆泯泯寻思鲁叟自波波·其一
作者：陈献章
朝代：明

几上凝尘封玉轸，南风不入琵琶引。仲由言志夫子哂，当泯泯时须泯泯。
读宛陵先生历览昔贤皆泯泯寻思鲁叟自波波·其三
作者：陈献章
朝代：明

泯泯波波世与身，都官两语到头真。后生更把遗诗笑，公亦人间半醉人。
读宛陵先生历览昔贤皆泯泯寻思鲁叟自波波·其二
作者：陈献章
朝代：明

著渔蓑了唱渔歌，受制江山老奈何。溪上女儿閒抹鬓，东尘西市走波波。
读宛陵先生历览昔贤皆泯泯寻思鲁叟自波波·其四
作者：陈献章
朝代：明

波波泯泯不同时，静久无忧动辄疑。圣人坐北吾遭逸，天下苍生怨望伊。
读张主事近稿
作者：陈献章
朝代：明

雨中月不见，雨霁月还多。雨被风吹去，无风月奈何。
读张地曹偶拈之作
作者：陈献章
朝代：明

拈一不拈二，乾坤一为主。一番拈动来，日出扶桑树。寂然都不拈，江河自流注。濂洛千载传，图书乃宗祖。昭昭圣学篇，授我自然度。
读张廷实主事近稿
作者：陈献章
朝代：明

世惟识宝人，惜宝如惜子。宝为物所掩，念之容色悴。一朝此宝来，辄复喜不已。喜戚由宝故，以识为心累。
读张曲江撰徐䀻君墓碣
作者：陈献章
朝代：明

杜陵烟艇曾来否，相国铭章今在亡。千古我能生感激，一碑谁可借辉光。江波自映蒲轮返，原草还沾絮酒香。事异凿抔终远去，鸿冥天阔道之常。桓灵而下使人悲，却忆陈蕃在郡时。何处公车还欲召，平生此榻竟奚裨。事机成败我当算，天命去留人得知。万古江山一回首，风清月朗䀻君祠。知心未问陈蕃辈，欲起先生在帝桓。自古山林轻禄位，至今朋党惜衣冠。寻常笑语诸公抚，七十支离一老看。谁道开元张相国，重磨碑碣写心肝。一木能支大厦颠，栖栖徒只喻当年。身垂白发西山里，光射青牛北斗边。信史只今文献碣，清风何日豫章传。狂歌乱耳不足献，依旧生刍置墓前。
读张曲江撰徐䀻君墓碣·其一
作者：陈献章
朝代：明

杜陵烟艇曾来否，相国铭章今在亡。千古我能生感激，一碑谁可借辉光。江波自映蒲轮返，原草还沾絮酒香。事异凿抔终远去，鸿冥天阔道之常。
读张曲江撰徐䀻君墓碣·其三
作者：陈献章
朝代：明

知心未问陈蕃辈，欲起先生在帝桓。自古山林轻禄位，至今朋党惜衣冠。寻常笑语诸公抚，七十支离一老看。谁道开元张相国，重磨碑碣写心肝。
读张曲江撰徐䀻君墓碣·其二
作者：陈献章
朝代：明

桓灵而下使人悲，却忆陈蕃在郡时。何处公车还欲召，平生此榻竟奚裨。事机成败我当算，天命去留人得知。万古江山一回首，风清月朗䀻君祠。
读张曲江撰徐䀻君墓碣·其四
作者：陈献章
朝代：明

一木能支大厦颠，栖栖徒只喻当年。身垂白发西山里，光射青牛北斗边。信史只今文献碣，清风何日豫章传。狂歌乱耳不足献，依旧生刍置墓前。
读张进士挽丁明府彦诚诗次韵
作者：陈献章
朝代：明

六年官守毙诸难，七月孤儿护一棺。作县禾逢真事会，济人初试小还丹。思张公道多违俗，入叙年劳不转官。今日桐乡须爱我，还公俎豆黄云间。
读易偶成
作者：陈献章
朝代：明

南乎不可北，东乎不可西。自从孔孟来，君子恒处暌。
读朱晦庵注参同契
作者：陈献章
朝代：明

神仙不注参同契，火候工夫那得知。千古晦庵拈一语，可怜无及魏君时。
读林和靖诗集序
作者：陈献章
朝代：明

庙堂不坐周公旦，到处山林有鹿麋。北斗收名千古独，西湖送老一枰谁。鹤知好客来寻主，月为疏梅出并诗。未肯低头陶靖节，挂怀身外五男儿。
读林缉熙近诗时缉熙典文衡闽中欲便道还家数夕前尝梦见之故有是作
作者：陈献章
朝代：明

言笑不可亲，中宵驰梦想。君行几千里，道路轻闽广。忽见囊中诗，区区谢官长。深渊或遗珠，努力试一往。微官亦何事，感激章欲上。行止各有时，姓名忌标榜。此言谁为傅，聊以慰俯仰。
读林进士信宜祭母墓文
作者：陈献章
朝代：明

泪血今朝洒凤山，凤山元只在人间。非关旅殡无寻处，不与皇华共载还。天涯四尺不封坟，一去凤山三十春。莫辞更向山前问，恐有渔樵是异人。
读林进士信宜祭母墓文·其一
作者：陈献章
朝代：明

泪血今朝洒凤山，凤山元只在人间。非关旅殡无寻处，不与皇华共载还。
读林进士信宜祭母墓文·其二
作者：陈献章
朝代：明

天涯四尺不封坟，一去凤山三十春。莫辞更向山前问，恐有渔樵是异人。
读漳州张太守功德碑
作者：陈献章
朝代：明

罢守三州卧两山，漳州面目此碑间。郡人欲识蒙庵老，也傍斯文捉一斑。
读秫坡集四首
作者：陈献章
朝代：明

曾从父老问前因，说到才情迥绝伦。今日偶然文字外，分明文字一般春。直上辽阳访管宁，至今此语耸人听。当时英迈知何似，肯向泥涂险处行。笔端写出自滔滔，人物当为一世豪。欲识胸怀真富有，长江万里涌波涛。尘外亭南我旧居，自从丱角慕相如。他年倘有东阿眚，敬为先生特笔书。
读秫坡集四首·其一
作者：陈献章
朝代：明

曾从父老问前因，说到才情迥绝伦。今日偶然文字外，分明文字一般春。
读秫坡集四首·其三
作者：陈献章
朝代：明

笔端写出自滔滔，人物当为一世豪。欲识胸怀真富有，长江万里涌波涛。
读秫坡集四首·其二
作者：陈献章
朝代：明

直上辽阳访管宁，至今此语耸人听。当时英迈知何似，肯向泥涂险处行。
读秫坡集四首·其四
作者：陈献章
朝代：明

尘外亭南我旧居，自从丱角慕相如。他年倘有东阿眚，敬为先生特笔书。
读罢有感
作者：陈献章
朝代：明

坐掩残书慨古今，白头契分向谁深。顶门欲试回生手，争得名家一寸针。
读胡佥宪访缉熙榄山诗因为三绝句寄题山中书舍兼呈竹斋老丈
作者：陈献章
朝代：明

护法沙门也作人，白衣送酒此山频。天机蚤有胡僧识，算到梅花五百春。白日传呼索翠崖，仙家玉树碧云埋。却疑冬酒开松径，便有山灵怨竹斋。回首扶胥浪拍衣，翩然来闭榄山扉。明朝拟入清湖洞，不送山前画舫归。
读胡佥宪访缉熙榄山诗因为三绝句寄题山中书舍兼呈竹斋老丈·其一
作者：陈献章
朝代：明

护法沙门也作人，白衣送酒此山频。天机蚤有胡僧识，算到梅花五百春。
读胡佥宪访缉熙榄山诗因为三绝句寄题山中书舍兼呈竹斋老丈·其三
作者：陈献章
朝代：明

回首扶胥浪拍衣，翩然来闭榄山扉。明朝拟入清湖洞，不送山前画舫归。
读胡佥宪访缉熙榄山诗因为三绝句寄题山中书舍兼呈竹斋老丈·其二
作者：陈献章
朝代：明

白日传呼索翠崖，仙家玉树碧云埋。却疑冬酒开松径，便有山灵怨竹斋。
读茂卿次韵呈定山先生诗有梦入罗浮之句用韵寄答时世卿在白沙
作者：陈献章
朝代：明

鹤避茶烟信有之，买田招鹤是何时。百年睡息深华岳，九曲歌声断武夷。有客到斋言种树，呼儿插柳当编篱。谁知万里东桥月，梦破罗浮亦有诗。
读西涯李学士撰赵员外沧江别墅记
作者：陈献章
朝代：明

江空秋月清，月出秋江明。水月自相得，乾坤谁与争。作亭赵员外，属记李先生。何时理烟艇，载酒下南京。
读近思录
作者：陈献章
朝代：明

杨墨偏高子莫疑，孟轲精一古心期。日长对卷无人到，风雨巡檐一咏诗。六经不假群贤补，却忆宣尼下手时。白首斋心颜子坐，青灯横几大临诗。大学西铭迤？摊，从前只假半年閒。谁家绣得鸯鸳谱，不惜金针度世间。
读近思录·其一
作者：陈献章
朝代：明

杨墨偏高子莫疑，孟轲精一古心期。日长对卷无人到，风雨巡檐一咏诗。
读近思录·其三
作者：陈献章
朝代：明

大学西铭迤？摊，从前只假半年閒。谁家绣得鸯鸳谱，不惜金针度世间。
读近思录·其三
作者：陈献章
朝代：明
体裁：七言绝句

大学西铭迤�摊，从前只假半年閒。谁家绣得鸯鸳谱，不惜金针度世间。
读近思录·其二
作者：陈献章
朝代：明

六经不假群贤补，却忆宣尼下手时。白首斋心颜子坐，青灯横几大临诗。
读陈庸诗稿
作者：陈献章
朝代：明

天上霓裳久寂寥，人间何处不诗瓢。寄言雪月风花好，都在骚人仔细描。
读韦苏州诗
作者：陈献章
朝代：明

夜雨斋灯卷未收，清谣白首对苏州。晦翁两眼沧浪碧，也为先生一点头。五言夙昔慕陶韦，句外留心晚尚痴。敢为尧夫添注脚，自从删后更无诗。
读韦苏州诗·其一
作者：陈献章
朝代：明

夜雨斋灯卷未收，清谣白首对苏州。晦翁两眼沧浪碧，也为先生一点头。
读韦苏州诗·其二
作者：陈献章
朝代：明

五言夙昔慕陶韦，句外留心晚尚痴。敢为尧夫添注脚，自从删后更无诗。
读鳄鱼文
作者：陈献章
朝代：明

刺史文章天下无，海中灵物识之乎。如何皇甫兼逢吉，不及潮州一鳄鱼。
谒诸墓
作者：陈献章
朝代：明

宿草荒坟秪自悲，百年心事欲奚为。劵堂有鼠能穿地，神道无人可假碑。数口仍忧开岁给，一钱未领到官支。赤泥浅土嗟何及，早晚床金尽一挥。
谒邓家山墓
作者：陈献章
朝代：明

掷谷莺声向此沉，绕坟春色为谁深。纸钱灰冷桐花落，已被愁风捲到心。
谢东山惠广西酒
作者：陈献章
朝代：明

月下花前舞影欹，桂江酒美独斟时。眼前莫道都忘却，也向东山有报诗。
谢九江惠菊
作者：陈献章
朝代：明

谁将此菊种江滨，物色当年漉酒巾。若道渊明今我是，清香还属隔江人。紫菊移来紫水滨，白头对著白纶巾。花前酌酒笑未足，酒后簪花笑杀人。故根迢递九江滨，岁晚相看此道巾。不用诗流强分别，种花人是赏花人。鹤袖披翻野水滨，黄花簪破小乌巾。腰间我有坡翁带，解与西邻卖酒人。
谢九江惠菊·其一
作者：陈献章
朝代：明

谁将此菊种江滨，物色当年漉酒巾。若道渊明今我是，清香还属隔江人。
谢九江惠菊·其三
作者：陈献章
朝代：明

故根迢递九江滨，岁晚相看此道巾。不用诗流强分别，种花人是赏花人。
谢九江惠菊·其二
作者：陈献章
朝代：明

紫菊移来紫水滨，白头对著白纶巾。花前酌酒笑未足，酒后簪花笑杀人。
谢九江惠菊·其四
作者：陈献章
朝代：明

鹤袖披翻野水滨，黄花簪破小乌巾。腰间我有坡翁带，解与西邻卖酒人。
谢伯倚得孙送姜酒至
作者：陈献章
朝代：明

七十一年云水中，半江老隐旧知侬。一杯引满为君喜，伯倚今朝又作翁。
谢何秋官惠米追次陈后山韵
作者：陈献章
朝代：明

相逢不肯诉家贫，眼底斯人又姓陈。惭愧太仓分一斗，乾坤多少病饥人。
谢壁间李学士和予藤蓑诗偶成奉寄
作者：陈献章
朝代：明

西涯一曲我藤蓑，对此相思可奈何。今日玉台应说我，海门何处扣弦歌。春雨江门著旧蓑，钓船相近问如何。白鸥分定閒眠界，犹唱西涯学士歌。
谢壁间李学士和予藤蓑诗偶成奉寄·其一
作者：陈献章
朝代：明

西涯一曲我藤蓑，对此相思可奈何。今日玉台应说我，海门何处扣弦歌。
谢壁间李学士和予藤蓑诗偶成奉寄·其二
作者：陈献章
朝代：明

春雨江门著旧蓑，钓船相近问如何。白鸥分定閒眠界，犹唱西涯学士歌。
谢姜大参惠酒
作者：陈献章
朝代：明

名公遗我酒，洗盏自开尝。何以酬佳贶，商歌示不忘。
谢孟芳遗腹生男
作者：陈献章
朝代：明

充闾人所喜，今日怆还深。忆我初求乳，谁知母氏心。
谢客
作者：陈献章
朝代：明

客舫初辞岸，主翁仍在床。十年今转数，一饭故难偿。竹杪风生汗，天边雨送凉。所思黄叔度，岁晚得同堂。漾漾湖侵岸，萧萧风引旗。问儿打鼓处，是客发船时。鬻屦时将暮，迎门俗久衰。秖应巢许辈，掩口笑人痴。
谢客·其一
作者：陈献章
朝代：明

客舫初辞岸，主翁仍在床。十年今转数，一饭故难偿。竹杪风生汗，天边雨送凉。所思黄叔度，岁晚得同堂。
谢客·其二
作者：陈献章
朝代：明

漾漾湖侵岸，萧萧风引旗。问儿打鼓处，是客发船时。鬻屦时将暮，迎门俗久衰。秖应巢许辈，掩口笑人痴。
谢惠壶
作者：陈献章
朝代：明

江上花边到一壶，春风日日要人扶。数篇栗里乃何趣，五斗高阳非酒徒。春事无多花去眼，老形已具雪添须。醉乡著我扶溪老，白璧黄金惠不如。
谢惠酒
作者：陈献章
朝代：明

白发苍颜老石斋，出门秋思满天涯。极怜紫酒逡巡有，不负黄花点缀佳。
谢琴月惠荔枝
作者：陈献章
朝代：明

长夏风雨过，西良荔枝熟。晚有好事人，提筐归我屋。老母不肯尝，馨香闻隔宿。上以荐祖考，交分及僮仆。第令筐中有，不畏稚儿哭。尔惠良足嘉，吾亲素多淑。在德不在物，岂谓穷口腹。东坡三百颗，日啖不知足。长为岭南人，千载披心曲。
谢生得京酝以为美使致白沙开幕视之空樽而已乃因发一笑
作者：陈献章
朝代：明

十年美誉酒家闻，屋里茅柴且赏真。偶对泥樽开口笑，先生不是醉乡人。
谢邓督府惠交藤酒至
作者：陈献章
朝代：明

使来遗一樽，百金不愿易。遇药如遇仙，奇方闻在昔。卓哉李文公，作传甚详悉。感公嘉惠心，何以酬公德。但恐命不齐，服药也无益。
谢金方伯历
作者：陈献章
朝代：明

扣门惊睡云霞晓，洗手开缄日月新。莫笑土床空耐冷，薇垣又借一番春。
谪仙亭
作者：陈献章
朝代：明

迁客一亭眠海滨，当时谁号谪仙人。花汀柳市无疆界，尽是乾坤一样春。
贞节堂柏
作者：陈献章
朝代：明

柏下拜群孙，年华柏既尊。皇风动高盖，圣泽溉深根。一事堪诗传，千年仗鲁论。撑空疑有力，印月自无痕。日出江门近，春回海角暄。细香浮竹院，深色映篱门。身谢看花坞，家贫卖酒村。陶然绿阴处，高枕弄吾丸。
贪泉
作者：陈献章
朝代：明

藜藿可养生，柏棺可送死。瓦砾是黄金，贪泉亦清泚。饮水心不易，岂独夷齐尔。山鬼笑侬家，侬家笑山鬼。
贺冠者
作者：陈献章
朝代：明

都老门前十文松，采帷高映日曈昽。宾迎一径桃花里，春在三加酒盏中。礼式未忘洪武化，弦歌还动子游风。王人不用投壶劝，醉倒江门老石翁。
赛兰
作者：陈献章
朝代：明

南有赛兰香，名花人未识。光风散微馨，甘露洗新碧。一月薰蒸来，氤氲在肝膈。乃知方寸根，中禀天地塞。谁为续骚手，俯仰空悽恻。窗户悄无人，图书共昕夕。
赛兰花开
作者：陈献章
朝代：明

晴光三日转花枝，坐对微馨忽有诗。涓滴未尝花上露，南风莫只报人知。曲栏砌下少人窥，戏蝶游蜂忽满枝。君欲寻花须早计，只今犹是未开时。微风巾袂细氤氲，楚畹丛中别有春。啜茗亦嫌风景杀，明朝载酒是何人。山花艳艳缀旒傍，君爱深红爱浅黄。楚客见之挥不去，向人说是赛兰香。
赛兰花开·其一
作者：陈献章
朝代：明

晴光三日转花枝，坐对微馨忽有诗。涓滴未尝花上露，南风莫只报人知。
赛兰花开·其三
作者：陈献章
朝代：明

微风巾袂细氤氲，楚畹丛中别有春。啜茗亦嫌风景杀，明朝载酒是何人。
赛兰花开·其二
作者：陈献章
朝代：明

曲栏砌下少人窥，戏蝶游蜂忽满枝。君欲寻花须早计，只今犹是未开时。
赛兰花开·其四
作者：陈献章
朝代：明

山花艳艳缀旒傍，君爱深红爱浅黄。楚客见之挥不去，向人说是赛兰香。
赠丁一桂
作者：陈献章
朝代：明

初月照甘棠，千门一炷香。南风催返棹，西望欲沾裳。有庙旌遗爱，无金归故乡。未知忠定者，先请问崇阳。
赠世卿别
作者：陈献章
朝代：明

客路经南岳，湘帆背岳开。江湖閒老梦，岁月是君来。相见儿童喜，别离琴瑟哀。惟应楚云外，更起望仙台。岂无千日酒，花下与君同。客思朝临水，归旗夜引风。一槎当浦口，一枕在辽东。何事今为别，藤蓑还赠公。
赠世卿别·其一
作者：陈献章
朝代：明

客路经南岳，湘帆背岳开。江湖閒老梦，岁月是君来。相见儿童喜，别离琴瑟哀。惟应楚云外，更起望仙台。
赠世卿别·其二
作者：陈献章
朝代：明

岂无千日酒，花下与君同。客思朝临水，归旗夜引风。一槎当浦口，一枕在辽东。何事今为别，藤蓑还赠公。
赠世卿游山
作者：陈献章
朝代：明

万丈昆崙顶，冥栖忆老关。君看白龙水，何似黄公山。有酒终日醉，无官到处閒。南风乃何意，又送楚舟还。朝来生紫气，此地一函关。帽顶花沾雨，云中人下山。相逢欲大笑，不语是真閒。晚向东亭醉，犹能骑马还。
赠世卿游山·其一
作者：陈献章
朝代：明

万丈昆崙顶，冥栖忆老关。君看白龙水，何似黄公山。有酒终日醉，无官到处閒。南风乃何意，又送楚舟还。
赠世卿游山·其二
作者：陈献章
朝代：明

朝来生紫气，此地一函关。帽顶花沾雨，云中人下山。相逢欲大笑，不语是真閒。晚向东亭醉，犹能骑马还。
赠乌文瑞
作者：陈献章
朝代：明

回首长汀路几多，琴书又打铁桥过。趋庭若问东南事，曾听江门一放歌。
赠人
作者：陈献章
朝代：明

萱亲垂九十，游子尚天涯。莫舣仙城棹，南风夜引旗。
赠人
作者：陈献章
朝代：明

谁将儿女浪干情，春雨来时草又生。梦亦是真真亦梦，石泉槐火对清明。
赠伍弼归觐
作者：陈献章
朝代：明

诸生胡不归，九月望庭闱。山北山南道，纷纷落叶飞。呼儿巾木榻，谢客掩荆扉。不尽来时约，堪沾别处衣。
赠何侃如潮州刻三利溪记用潮州见寄韵
作者：陈献章
朝代：明

咫尺荆州地肯容，清光偏照荜门中。独怜孺子才堪赏，不道诗人巧更穷。已见千碑传好事，可辞束帛聘镌公。潮阳父老如相问，为说周陈共此风。
赠何廷桂罢馆归
作者：陈献章
朝代：明

科头行百里，笠影落烟霞。四十亲舒卷，寻常过酒家。儿童非讲席，铅椠此归槎。共待春芳发，来看旧种花。
赠余进士行简别
作者：陈献章
朝代：明

行藏今古漫云云，谁把妍媸镜里分。乡里论年多拜我，云霄步武不如君。短檠课好都黄甲，独板门深只白云。欲识江门临别意，东风吹面酒微醺。
赠克修别驾迁梧州守来别白沙赠之
作者：陈献章
朝代：明

甲兵满一船，江门来访别。赠君欲何言，笑把梅花折。少年恣行游，老病徒拘缀。送君今夜心，还到苍梧去。
赠克修别驾迁梧州守来别白沙赠之·其一
作者：陈献章
朝代：明

甲兵满一船，江门来访别。赠君欲何言，笑把梅花折。
赠克修别驾迁梧州守来别白沙赠之·其二
作者：陈献章
朝代：明

少年恣行游，老病徒拘缀。送君今夜心，还到苍梧去。
赠公学
作者：陈献章
朝代：明

春城风雨湿诗囊，瘦马朝驰抵路旁。世事偶逢车载鬼，书生真有铁为肠。清风明月终还我，守义怀仁不负郎。行止非人乃天定，孟轲何必罪臧仓。
赠刘别驾肃庵解官归永丰
作者：陈献章
朝代：明

西来双棹不曾休，再过江边碧玉楼。共说西湖归去晚，客心应未死金牛。一蓑归去钓秋江，花近渔舟水亦香。却笑此翁閒未惯，水中鸥影尚回翔。朱门谁道不如贫，笑把狂诗写赠人。日暮孤舟向何处，野花啼鸟故山春。
赠刘别驾肃庵解官归永丰·其一
作者：陈献章
朝代：明

西来双棹不曾休，再过江边碧玉楼。共说西湖归去晚，客心应未死金牛。
赠刘别驾肃庵解官归永丰·其三
作者：陈献章
朝代：明

朱门谁道不如贫，笑把狂诗写赠人。日暮孤舟向何处，野花啼鸟故山春。
赠刘别驾肃庵解官归永丰·其二
作者：陈献章
朝代：明

一蓑归去钓秋江，花近渔舟水亦香。却笑此翁閒未惯，水中鸥影尚回翔。
赠刘秀才
作者：陈献章
朝代：明

江门旧雨长公诗，今日江西学者师。弘治以前无此诏，宫墙之内少人知。诗书岂但供时好，进退多应与世疑。百岁光阴同转瞬，老夫双鬓已如丝。
赠刘程乡别
作者：陈献章
朝代：明

肃庵今又别，酒醒望圭峰。秋色此溪树，暝烟何处钟。功名悲梦蝶，文字耻雕虫。故里荒坟在，归来拜一峰。
赠刘进夫还永丰兼寄罗养明杨荣敷罗清极湖西诸友
作者：陈献章
朝代：明

江船恋恋费行缠，我托刘郎亦是仙。何处青山君忆我，月明湖上酒醒眠。一峰原上夕阳斜，云掩閒门几树花。见说西风吹不死，散分春色与邻家。淦川银烛照离情，画舫行人一月程。相忆却怜山寺远，不曾夜半到钟声。
赠刘进夫还永丰兼寄罗养明杨荣敷罗清极湖西诸友·其一
作者：陈献章
朝代：明

江船恋恋费行缠，我托刘郎亦是仙。何处青山君忆我，月明湖上酒醒眠。
赠刘进夫还永丰兼寄罗养明杨荣敷罗清极湖西诸友·其三
作者：陈献章
朝代：明

淦川银烛照离情，画舫行人一月程。相忆却怜山寺远，不曾夜半到钟声。
赠刘进夫还永丰兼寄罗养明杨荣敷罗清极湖西诸友·其二
作者：陈献章
朝代：明

一峰原上夕阳斜，云掩閒门几树花。见说西风吹不死，散分春色与邻家。
赠别林缉熙
作者：陈献章
朝代：明

愧尔远步登此堂，东家行路久荒唐。诗成老我无功用，岁月还君更激昂。奠枕白云闲宇宙，抠衣明月入宫墙。风霜岁晚成身地，莫负男儿一寸刚。
赠化州守郑顺解官归
作者：陈献章
朝代：明

湖上鸱夷久买舟，清风明月几宜休。未知进退存亡事，只问归来郑化州。
赠同游马玄真伍伯饶甥舅
作者：陈献章
朝代：明

江流东与海潮通，江去潮来今古同。岩洞风光诗卷里，天涯岁月钓船中。老甥动止常随舅，小友心情爱傍公。更约铁桥窥险绝，笔床琴匣未须封。
赠吴惠州绎思
作者：陈献章
朝代：明

皂盖朝天阙，青山道故乡。高堂开寿斝，酩酊别莆阳。
赠周二仔入京
作者：陈献章
朝代：明

故人讶我久无书，只到长安梦亦疏。万里周郎知此意，杖藜江上送长须。
赠周成
作者：陈献章
朝代：明

虚无里面昭昭应，影响前头步步迷。说到鸢飞鱼跃处，绝无人力有天机。
赠周文都
作者：陈献章
朝代：明

十年两别君，一别一回老。问药朱陵游，吾兹恨不早。平生忧乐心，相对各倾倒。远别望眼昏，浮云不堪扫。
赠周文都
作者：陈献章
朝代：明

君行无日矣，奈此别离何。道远书难寄，年衰病更多。行行慎自爱，浩浩不同波。若见东山北，微言共琢磨。
赠周镐兄弟
作者：陈献章
朝代：明

周生两马齐两鞭，京指长安镐在山。今夜尊前看秋月，明年秋月忆尊前。
赠夏进士升
作者：陈献章
朝代：明

春日春风江漾沙，官船不发对山家。山杯一举山翁醉，笑点青藜数岸花。
赠太守黄公
作者：陈献章
朝代：明

水白端阳色，梅红岭上花。春风迎度马，秋月候归槎。
赠孝子叶相诗
作者：陈献章
朝代：明
体裁：七言绝句

一抱遗骸一恸深，岭危天险路逡巡。昨宵鬼哭通山月，会有人歌孝子心。
赠宗兄汝学使广西还
作者：陈献章
朝代：明

匹马行行西复东，一鞭腾破雪千重。寒梅初放一枝白，间破江南无数红。
赠容珽
作者：陈献章
朝代：明

翳翳峰顶木，袅袅峡中溪。下有飞古寺，上有哀？啼。我昔经过日，登临上扶藜。中流日黯黯，两岸风凄凄。远行会离索，四顾仍低迷。羡子意气豪，别我无一悽。行行至斯峡，为我试留题。
赠容珽
作者：陈献章
朝代：明
体裁：古风

翳翳峰顶木，袅袅峡中溪。下有飞古寺，上有哀�啼。我昔经过日，登临上扶藜。中流日黯黯，两岸风凄凄。远行会离索，四顾仍低迷。羡子意气豪，别我无一悽。行行至斯峡，为我试留题。
赠左明府考绩之京
作者：陈献章
朝代：明

六十花封一高要，高要得公当不小。阿衡事业世岂知，天下经纶此中了。百里万夫大小同，语默出处非殊调。君今老绩赴天官，我只弄我江门钓。
赠张不已
作者：陈献章
朝代：明

不已心期不已知，明年八月战秋闱。摩天气吐三千丈，蟾阙高扳第一枝。
赠张叔亨侍御
作者：陈献章
朝代：明

天下元无事，劳劳我有心。相携沙上语，山月二更深。
赠张叔亨侍御出按云南
作者：陈献章
朝代：明

到治一万里，使君行莫迟。梅花开树树，不是向南枝。
赠张叔亨知县
作者：陈献章
朝代：明

栖栖白沙舫，影弄寒江月。夫君沙阳令，胡事顾微劣。我祖在九冥，愿君为墓碣。三夜茆檐下，寒灯坐来灭。感子心意勤，愧我言词拙。明发江上舟，踟蹰与君别。
赠张进士入京
作者：陈献章
朝代：明

五年不出独何心，万里行囊又一琴。难写别离今日意，江门春水不如深。有心谁莫弄儿嬉，孔老枝条我亦知。风日小塘君不顾，竹林藤簟自皇羲。能将糟粕委诸书，影响人间不受驱。五百年中名世出，先王政教果何如。津头日暮送夫君，别意那堪更遣闻。芳树鸟啼山雨过，柴门空闭一溪云。玉台居士玉台眠，碧海三山病枕前。君欲有为休问我，白头世事已茫然。会馀汤饼欲春阑，往即公程亦不难。不独有官兼有子，老亲嬴得一开颜。南风吹上石门舟，又到西华寺里游。记得联舟此相送，而今空有雪盈头。昔曾寄住长安寺，潦倒沧溟梦不回。何处思君还有梦，青山斜日两徘徊。
赠张进士入京·其一
作者：陈献章
朝代：明

五年不出独何心，万里行囊又一琴。难写别离今日意，江门春水不如深。
赠张进士入京·其七
作者：陈献章
朝代：明

南风吹上石门舟，又到西华寺里游。记得联舟此相送，而今空有雪盈头。
赠张进士入京·其三
作者：陈献章
朝代：明

能将糟粕委诸书，影响人间不受驱。五百年中名世出，先王政教果何如。
赠张进士入京·其二
作者：陈献章
朝代：明

有心谁莫弄儿嬉，孔老枝条我亦知。风日小塘君不顾，竹林藤簟自皇羲。
赠张进士入京·其五
作者：陈献章
朝代：明

玉台居士玉台眠，碧海三山病枕前。君欲有为休问我，白头世事已茫然。
赠张进士入京·其八
作者：陈献章
朝代：明

昔曾寄住长安寺，潦倒沧溟梦不回。何处思君还有梦，青山斜日两徘徊。
赠张进士入京·其六
作者：陈献章
朝代：明

会馀汤饼欲春阑，往即公程亦不难。不独有官兼有子，老亲嬴得一开颜。
赠张进士入京·其四
作者：陈献章
朝代：明

津头日暮送夫君，别意那堪更遣闻。芳树鸟啼山雨过，柴门空闭一溪云。
赠按治侍御王公哲
作者：陈献章
朝代：明

明朝骢马又何之，眼见东巡西怨时。短歌忽被风吹去，都落人间作口碑。
赠晋江掌教陈昌期赴任
作者：陈献章
朝代：明

身为五典三纲主，官作司徒典乐看。教授苏胡元有样，莫将资级小儒官。
赠曹侍御
作者：陈献章
朝代：明

吹断南风雨一川，画船到处是青天。公程我枉聊经宿，吾道君忧正百年。东海病夫身自远，九霄孤凤眼将穿。不知诗史千年下，谁与平章赠处篇。
赠曹侍御璘谢病
作者：陈献章
朝代：明

饱蕨青山更饱眠，襄阳归去自今年。眼中未有如公早，柱史前头或姓钱。
赠曾确还博罗
作者：陈献章
朝代：明

风袂飘飘过五羊，五仙遮道问行藏。庐山莫道无分付，领得春风古桂香。
赠朱玭还郴阳
作者：陈献章
朝代：明

君过衡山不上山，祝融峰在有无间。青灯此夜闻长叹，白发何年许共攀。碑迹我留诸叔久，酒杯谁放世卿宽。明朝又别东溟去，还著东溟昼里看。
赠李世卿
作者：陈献章
朝代：明

楚客复归楚，青山此送君。往来十年破，精力半生分。著意当时见，留情异代闻。若非真有见，何处谢浮云。三尺短春蓑，山风吹薜萝。人材非管乐，吾道本丘轲。送老诸名岳，全生一病窝。相思凭寄语，路打祝融过。落日苍梧望，清风发棹讴。楚山正西上，江水自东流。作伴春携酒，谈诗月满舟。洞庭看未透，更上岳阳楼。
赠李世卿·其一
作者：陈献章
朝代：明

楚客复归楚，青山此送君。往来十年破，精力半生分。著意当时见，留情异代闻。若非真有见，何处谢浮云。
赠李世卿·其三
作者：陈献章
朝代：明

落日苍梧望，清风发棹讴。楚山正西上，江水自东流。作伴春携酒，谈诗月满舟。洞庭看未透，更上岳阳楼。
赠李世卿·其二
作者：陈献章
朝代：明

三尺短春蓑，山风吹薜萝。人材非管乐，吾道本丘轲。送老诸名岳，全生一病窝。相思凭寄语，路打祝融过。
赠李世卿六首
作者：陈献章
朝代：明

采菊复采菊，严霜下庭木。岂无桃李颜，畏此天地肃。落落枝上英，未伤餐者独。持赠楚人归，投之江鱼腹。青青墙下竹，冬后色如是。灿灿月中花，岁寒香不匮。新知语未足，远别情难置。独上江门舟，北风日凌厉。进亦人所忧，退亦人所忧。得亦人所忧，失亦人所忧。所忧非忧道，所忧其可留。所忧非忧贫，所忧其可休。古来向道人，能辩忧所由。去去凌九霄，行行戒深沟。敬此之谓修，怠此之谓流。元神诚有宅，灏气亦有门。神气人所资，孰谓老氏言。下化囿其迹，上化归其根。至要云在兹，自馀安足论。可以参两间，可以垂万世。圣人与人同，圣人与人异。尧舜于舞雩，气象一而已。大者苟不存，翩翩竟奚取。老夫尝用力，兹以告吾子。文字费精神，百凡可以止。一落永不收，年光建瓴水。上上昆崙峰，诸山高几重。望望沧溟波，百川大几何。卑高入揣料，小大穷多少。不如两置之，直于了处了。
赠李世卿六首·其一
作者：陈献章
朝代：明

采菊复采菊，严霜下庭木。岂无桃李颜，畏此天地肃。落落枝上英，未伤餐者独。持赠楚人归，投之江鱼腹。
赠李世卿六首·其三
作者：陈献章
朝代：明

进亦人所忧，退亦人所忧。得亦人所忧，失亦人所忧。所忧非忧道，所忧其可留。所忧非忧贫，所忧其可休。古来向道人，能辩忧所由。去去凌九霄，行行戒深沟。敬此之谓修，怠此之谓流。
赠李世卿六首·其二
作者：陈献章
朝代：明

青青墙下竹，冬后色如是。灿灿月中花，岁寒香不匮。新知语未足，远别情难置。独上江门舟，北风日凌厉。
赠李世卿六首·其五
作者：陈献章
朝代：明

可以参两间，可以垂万世。圣人与人同，圣人与人异。尧舜于舞雩，气象一而已。大者苟不存，翩翩竟奚取。老夫尝用力，兹以告吾子。文字费精神，百凡可以止。一落永不收，年光建瓴水。
赠李世卿六首·其六
作者：陈献章
朝代：明

上上昆崙峰，诸山高几重。望望沧溟波，百川大几何。卑高入揣料，小大穷多少。不如两置之，直于了处了。
赠李世卿六首·其四
作者：陈献章
朝代：明

元神诚有宅，灏气亦有门。神气人所资，孰谓老氏言。下化囿其迹，上化归其根。至要云在兹，自馀安足论。
赠李克常
作者：陈献章
朝代：明

桃花被东岸，江水日日深。赠君岂无言，亦有花水吟。
赠李司训别
作者：陈献章
朝代：明

江门云水地，不绝往来交。已恨栽花晚，宁辞抱瓮浇。月疑窗下枕，风语树头瓢。精舍明朝别，何时还见招。
赠杨中顺德杨明府之子
作者：陈献章
朝代：明

山下柴扉不浪开，杨生端为老夫来。欲报封君无一事，只将枉句赠生回。
赠林南峰
作者：陈献章
朝代：明

黄甲科名重一时，病夫何早闭斋闱。洪钧赋子都如是，问我去来都不知。人畏丹青应自试，道能舒卷更何疑。天机莫道难寻处，山峙川流尽我师。
赠林府尊
作者：陈献章
朝代：明

彼曰春泥人，此曰人泥春。晨朝出相送，向夕望归轮。
赠林府尊
作者：陈献章
朝代：明

收敛精神入太清，藉茅无计遣书程。两三别驾风随动，十数花封月最明。露冕江山无愧色，攀辕天地有真情。东风欲别仙城树，满路啼莺是颂声。
赠林教谕汝惇
作者：陈献章
朝代：明

舞雩声响在春残，只隔人间几片山。偶此通名秋竹院，共君弄艇芦花湾。常于岭右观诸夏，刚被梅花送一寒。普赠乾坤唯一点，万古长留宇宙间。
赠林汝和通判
作者：陈献章
朝代：明

在昔黄金台，与子初周旋。萍逢忽相失，不见垂十年。昔为礼曹官，今摇庆阳鞭。常闻太华峰，峻绝峙中天。雅志在登陟，矫如孤鹄鶱。适来南海旁，问讯沧洲廛。语旧未终日，栖栖有所牵。丈夫重出处，富贵如浮烟。行则为在田，止则为在渊。劳劳夫何为，赠子千金言。
赠梁景行赴春闱
作者：陈献章
朝代：明

宗烈平生读书处，老夫题作小壶山。壶山不解留君住，君著壶山梦里看。
赠江通判
作者：陈献章
朝代：明

明朝别驾过金坛，暂到茅山亦不难。我忆江门归未得，为君沽酒庆茅山。
赠汤地理师
作者：陈献章
朝代：明

春泥没屐大江潮，溪北初经独木桥。千丈峰头望东海，三山正对杖头瓢。锦囊以上不堪言，老郭元来亦是仙。笑杀城中诸年少，欲持阿堵问君传。南越山川拄杖交，东风何处送归舠。一条路打朱明过，直下潮阳看海涛。云水相逢是偶然，江亭烧烛话新年。眼中但有牛眠地，指点青山不要钱。
赠汤地理师·其一
作者：陈献章
朝代：明

春泥没屐大江潮，溪北初经独木桥。千丈峰头望东海，三山正对杖头瓢。
赠汤地理师·其三
作者：陈献章
朝代：明

南越山川拄杖交，东风何处送归舠。一条路打朱明过，直下潮阳看海涛。
赠汤地理师·其二
作者：陈献章
朝代：明

锦囊以上不堪言，老郭元来亦是仙。笑杀城中诸年少，欲持阿堵问君传。
赠汤地理师·其四
作者：陈献章
朝代：明

云水相逢是偶然，江亭烧烛话新年。眼中但有牛眠地，指点青山不要钱。
赠潘上舍汉用前韵
作者：陈献章
朝代：明

东山月上暮潮回，谁遣归帆趁月开。草屋肯留潘上舍，玉台还对古如来。才看溪树交成幄，又见秋沙卷作堆。半醉赠君歌亦半，教儿还覆一杯催。
赠画师
作者：陈献章
朝代：明

高枕松根不记秋，秋来春去几时休。山中此梦公能画，我有黄金赠一舟。
赠祝秀才乡试
作者：陈献章
朝代：明

祝生南赴应天闱，万里秋云一鹗飞。我有兰溪他日意，敢将裁入送君诗。兰溪章子多诗别，得见平生祝器之。衰老不知言语费，逢人信口话庖羲。
赠祝秀才乡试·其一
作者：陈献章
朝代：明

祝生南赴应天闱，万里秋云一鹗飞。我有兰溪他日意，敢将裁入送君诗。
赠祝秀才乡试·其二
作者：陈献章
朝代：明

兰溪章子多诗别，得见平生祝器之。衰老不知言语费，逢人信口话庖羲。
赠秀夫如江东
作者：陈献章
朝代：明

浦口来寻旧路岐，柴门过午未开时。青山十里花围断，不许游人折半枝。
赠童子久住侍父入京
作者：陈献章
朝代：明

还著小坡随长公，天葩未吐孝经通。青襟谁不羡童子，白发我徒成老翁。曝日家声从此大，凌云气魄盖人雄。曲江清献乡先达，敢道后来无此风。
赠罗梁还程乡
作者：陈献章
朝代：明

一峰诸子在通家，生死交情俗可嗟。泉壤有知开口笑，江门来去看梅花。飞出一帆何处风，道人眠处玉台东。春光一路相随去，朝雨渡头花欲红。世道如今觉我非，冲寒犹肯到柴扉。江门春酒无多少，须劝罗生一醉归。翩翩双屦一长筇，意气凭凌四百峰。肯向程乡留一载，长官真好主人翁。一客三旬住玉台，梅花正傍玉台开。客心暗与梅花契，去到明年腊又来。
赠罗梁还程乡·其一
作者：陈献章
朝代：明

一峰诸子在通家，生死交情俗可嗟。泉壤有知开口笑，江门来去看梅花。
赠罗梁还程乡·其三
作者：陈献章
朝代：明

世道如今觉我非，冲寒犹肯到柴扉。江门春酒无多少，须劝罗生一醉归。
赠罗梁还程乡·其二
作者：陈献章
朝代：明

飞出一帆何处风，道人眠处玉台东。春光一路相随去，朝雨渡头花欲红。
赠罗梁还程乡·其五
作者：陈献章
朝代：明

一客三旬住玉台，梅花正傍玉台开。客心暗与梅花契，去到明年腊又来。
赠罗梁还程乡·其四
作者：陈献章
朝代：明

翩翩双屦一长筇，意气凭凌四百峰。肯向程乡留一载，长官真好主人翁。
赠羊长史寄辽东贺黄门钦
作者：陈献章
朝代：明

此心自太古，何必生唐虞。此道苟能明，何必多读书。寂寂委山泽，于于来京都。斯人各有分，彼此何能踰。杪秋风日清，呼儿理肩舆。聊为玉台游，言笑谁与俱。屈指意中人，一坐一踟蹰。归来看四壁，四壁光如如。圣道日榛塞，谁哉剪其芜。夫子久不见，吾生何以娱。常恐岁月晚，况与音问疏。申以伐木章，一日三卷舒。
赠胡地官次韵吴明府献臣
作者：陈献章
朝代：明

有一范仲淹，人将重名节。马上地曹郎，翩翩起吾粤。引满花下杯，延缘坐中客。醉不大袖歌，孰云此门窄。
赠胡地官次韵吴明府献臣·其一
作者：陈献章
朝代：明

有一范仲淹，人将重名节。马上地曹郎，翩翩起吾粤。
赠胡地官次韵吴明府献臣·其二
作者：陈献章
朝代：明

引满花下杯，延缘坐中客。醉不大袖歌，孰云此门窄。
赠范能用
作者：陈献章
朝代：明

溽暑不可处，清风时满楼。如何传别教，衲被坐蒙头。阮籍见孙登，只闻孙登啸。针在绣不传，绣传针不妙。
赠范能用·其一
作者：陈献章
朝代：明

溽暑不可处，清风时满楼。如何传别教，衲被坐蒙头。
赠范能用·其二
作者：陈献章
朝代：明

阮籍见孙登，只闻孙登啸。针在绣不传，绣传针不妙。
赠茶园何视履翁
作者：陈献章
朝代：明

读易溪边日已斜，晚风吹落钓鱼槎。江门水月真无限，也照先生帽顶花。
赠袁晖用林时嘉韵
作者：陈献章
朝代：明

白首看云共此台，青山明月小迟回。何时得见春风面，更到明年二月来。风雨相留更晚台，边炉煮蟹饯君回。扁舟夜鼓寒潮枕，又是江门一度来。植竹为垣土作台，野桥分路到溪回。江门若比瞿塘水，何处游人肯上来。青山依旧锁溪台，前度游人去不回。赖是山人无诉牒，有人真本卖山来。
赠袁晖用林时嘉韵·其一
作者：陈献章
朝代：明

白首看云共此台，青山明月小迟回。何时得见春风面，更到明年二月来。
赠袁晖用林时嘉韵·其三
作者：陈献章
朝代：明

植竹为垣土作台，野桥分路到溪回。江门若比瞿塘水，何处游人肯上来。
赠袁晖用林时嘉韵·其二
作者：陈献章
朝代：明

风雨相留更晚台，边炉煮蟹饯君回。扁舟夜鼓寒潮枕，又是江门一度来。
赠袁晖用林时嘉韵·其四
作者：陈献章
朝代：明

青山依旧锁溪台，前度游人去不回。赖是山人无诉牒，有人真本卖山来。
赠谢德明有事赴广还
作者：陈献章
朝代：明

毕嫁吾何有，劳君作犬商。钗裙是荆布，岁月胜资妆。月动江涛白，山衰木叶黄。无钱入城府，来往但轻艕。月落五仙城，天空一雁鸣。离愁动江色，归缆解钟声。鹭应船讴起，溪寻酒幔行。经过不买醉，贪嗅早梅馨。
赠谢德明有事赴广还·其一
作者：陈献章
朝代：明

毕嫁吾何有，劳君作犬商。钗裙是荆布，岁月胜资妆。月动江涛白，山衰木叶黄。无钱入城府，来往但轻艕。
赠谢德明有事赴广还·其二
作者：陈献章
朝代：明

月落五仙城，天空一雁鸣。离愁动江色，归缆解钟声。鹭应船讴起，溪寻酒幔行。经过不买醉，贪嗅早梅馨。
赠赵日新还潮州
作者：陈献章
朝代：明

千里徵文到此堂，东风归棹夜相将。雨馀帽顶天如洗，花落船头水亦香。考德每劳休讲席，临流亲为泻椒浆。潮人共守文公教，赵德文章独擅场。
赠邓柏林其人貌似伍光宇
作者：陈献章
朝代：明

南山面目偶然同，又向人间见此翁。碧罗窗下一杯酒，犹胜良宵梦里逢。此老若是石曼卿，此山便是芙蓉城。高歌独控青骡去，是有风流万古情。
赠邓柏林其人貌似伍光宇·其一
作者：陈献章
朝代：明
体裁：七言绝句

南山面目偶然同，又向人间见此翁。碧罗窗下一杯酒，犹胜良宵梦里逢。
赠邓柏林其人貌似伍光宇·其二
作者：陈献章
朝代：明

此老若是石曼卿，此山便是芙蓉城。高歌独控青骡去，是有风流万古情。
赠邝知县云卿别
作者：陈献章
朝代：明

又送夫君别，芙容花可怜。水深难折赠，留伴老夫眠。
赠邝筠巢
作者：陈献章
朝代：明

山中一夜秋，老屋居然别。丈人不饮酒，共坐看明月。
赠邝载道之淮阳别驾前御史谪黄岩
作者：陈献章
朝代：明

十年花县眼中人，别驾淮阳又几春。曾共乌台高十仞，郑郎今著白纶巾。
赠邹处士还合州
作者：陈献章
朝代：明

人间忧喜也无期，万里间关一马归。莫洒东风别时泪，春光又满老莱衣。石城米贱云门镇，吏目身轻翰苑官。归去山中偏好睡，家人不用远来看。
赠邹处士还合州·其一
作者：陈献章
朝代：明

人间忧喜也无期，万里间关一马归。莫洒东风别时泪，春光又满老莱衣。
赠邹处士还合州·其二
作者：陈献章
朝代：明

石城米贱云门镇，吏目身轻翰苑官。归去山中偏好睡，家人不用远来看。
赠邹汝愚吏目时馆壮哉亭
作者：陈献章
朝代：明

川云岳雨天模糊，万里山亭此客孤。又借南风吹一月，酒葫芦打药葫芦。
赠针灸杨飞
作者：陈献章
朝代：明

昔吾见尔翁，卖药金陵市。手持一寸针，针落病者起。我主大行人，翩翩酒相值。京中多异客，飞盖若流水。一峰挟一囊，有药能医世。时当引疾去，东西各飘逝。岁月忽复多，囊括针亦废。君来还见予，俯仰相悲喜。何期二纪下，重睹无双技。瞻彼老定山，风波五千里。金陵多旧游，存殁宁复记。人生若浮烟，为君语如是。
赠钓伴
作者：陈献章
朝代：明

短短蒌蒿浅浅湾，夕阳倒影对南山。大船鼓枻唱歌去，小艇得鱼吹笛还。
赠镌者何侃
作者：陈献章
朝代：明

一镌一字一磨砻，万岁千秋感激同。未蜡碑前元属我，到书丹后却须公。万里云霄回鸑鷟，满池风雨舞蛟龙。不知费尽閒心力，谁傍斯文与计佣。
赠闵督府还升南京秋官
作者：陈献章
朝代：明

司寇今欲行，病叟山中卧。如闻经略忧，未向春风破。吾闻用世心，中外无异等。何由一送公，细话东西省。
赠闵督府还升南京秋官·其一
作者：陈献章
朝代：明

司寇今欲行，病叟山中卧。如闻经略忧，未向春风破。
赠闵督府还升南京秋官·其二
作者：陈献章
朝代：明

吾闻用世心，中外无异等。何由一送公，细话东西省。
赠陆医士左明府遣来
作者：陈献章
朝代：明

山雨睡初醒，门前报陆生。手持王氏药，重是长官情。分付一杯茗，刚劳几日程。小诗何足谢，聊以著佳名。
赠陈冕
作者：陈献章
朝代：明

南有沧溟水，北有昆崙山，我屋正在溪山间。瞻望不远行实难，白云朝暮常漫漫。桃花欲开梅又残，问君此去何时还。
赠陈秉常
作者：陈献章
朝代：明

远色霁初景，清风振遥林。子来入我室，弄我花间琴。正声一何长，幽思亦已深。愿留一千岁，赠子瑶池音。黍稷杂萑苇，邪思乱正性。人为一卤莽，诿曰天之命。白日朝出东，须臾复西暝。良时诚可惜，逝矣悲莫竞。大舜卷娄之，庄周竟奚取。人生贵识真，勿作孟浪死。谁能去中土，僦舍朝鲜里。白首金石交，视我南川子。我否子亦否，我然子亦然。然否苟由我，于子何有焉。人生寄一世，落叶风中旋。胡为不自返，浊水迷清渊。
赠陈秉常·其一
作者：陈献章
朝代：明

远色霁初景，清风振遥林。子来入我室，弄我花间琴。正声一何长，幽思亦已深。愿留一千岁，赠子瑶池音。
赠陈秉常·其三
作者：陈献章
朝代：明

大舜卷娄之，庄周竟奚取。人生贵识真，勿作孟浪死。谁能去中土，僦舍朝鲜里。白首金石交，视我南川子。
赠陈秉常·其二
作者：陈献章
朝代：明

黍稷杂萑苇，邪思乱正性。人为一卤莽，诿曰天之命。白日朝出东，须臾复西暝。良时诚可惜，逝矣悲莫竞。
赠陈秉常·其四
作者：陈献章
朝代：明

我否子亦否，我然子亦然。然否苟由我，于子何有焉。人生寄一世，落叶风中旋。胡为不自返，浊水迷清渊。
赠陈聪还莆
作者：陈献章
朝代：明

缊袍不妨学道，绝谷可以求仙。相府胡为慢士，纸田自有丰年。青钱不满杖头，雪茧徒劳免颖。相逢浪劝归耕，实欠苏秦二顷。
赠陈聪还莆·其一
作者：陈献章
朝代：明

缊袍不妨学道，绝谷可以求仙。相府胡为慢士，纸田自有丰年。
赠陈聪还莆·其二
作者：陈献章
朝代：明

青钱不满杖头，雪茧徒劳免颖。相逢浪劝归耕，实欠苏秦二顷。
赠陈頀湛雨
作者：陈献章
朝代：明

说到忘言处，无诗可赠君。许将临别意，一点落黄云。君若问鸢鱼，鸢鱼体本虚。我拈言外意，六籍也无书。
赠陈頀湛雨·其一
作者：陈献章
朝代：明

说到忘言处，无诗可赠君。许将临别意，一点落黄云。
赠陈頀湛雨·其二
作者：陈献章
朝代：明

君若问鸢鱼，鸢鱼体本虚。我拈言外意，六籍也无书。
赠雷少尹还汀州
作者：陈献章
朝代：明

桔槔满天地，抱瓮古来难。哦松非俗吏，哦松不在山。
赠饶鉴
作者：陈献章
朝代：明

君又去东津，东津月送人。周游千里道，细问百年身。野色淡将暝，江桃疑是春。丹青如可赠，画我小昆崙。
赠马龙如湖西奠一峰先生
作者：陈献章
朝代：明

晨兴坐扪虱，有客窥我床。客来问何许，颜色惨不光。去岁秋在季，文星坠西江。而师罗一峰，幸视我弟兄。相见不得语，失声泪滂滂。子行诣湖西，问讯我有将。夙昔梦见之，恍若芙蓉城。觉来索苦句，句就涕未停。何以告一峰，寄意于瓣香。索火化奠文，一峰其洋洋。我病久南海，欲往未得行。送子出门去，目极秋天长。
赠麦岐出游
作者：陈献章
朝代：明

错教人意向花浓，万树香飘一夜风。行过东津莫回首，一番春事又成空。我得无言赠麦岐，乾坤游走到何时。千山万水无穷意，分付芙蓉杖一枝。
赠麦岐出游·其一
作者：陈献章
朝代：明

错教人意向花浓，万树香飘一夜风。行过东津莫回首，一番春事又成空。
赠麦岐出游·其二
作者：陈献章
朝代：明

我得无言赠麦岐，乾坤游走到何时。千山万水无穷意，分付芙蓉杖一枝。
赠黄化州归莆田
作者：陈献章
朝代：明

有客来何处，多年守化州。白云秋自好，碧玉自相投。日月催人去，行藏怅此休。武夷洗足罢，回首望罗浮。
赠黄希颜春试
作者：陈献章
朝代：明

北风雨如注，是底别离时。黄色眉端动，青云足下驰。儿童酣世豢，国士醒心期。去去江流疾，还君一赠诗。
赠黄进士廷章还京
作者：陈献章
朝代：明

锦衣在亲旁，饮酒日百觞。乐处嫌春短，离心向夜长。青云冠盖起，黄甲姓名香。五色持文线，千年补舜裳。
赠黎申兼呈克修梧州
作者：陈献章
朝代：明

苍梧夜雨连床，庐阜冬帆独透。梦中彩笔子须投，海上黄云我当种。短歌送子子合知，无病呻吟何足讽。
赠黎秀才
作者：陈献章
朝代：明

月行在青天，月影沉碧水。谁为弄影人，吾与黎生耳。黎生青云彦，偶值薇垣使。明日还端阳，赠君惟有此。
赠黎萧二生别
作者：陈献章
朝代：明

白发孤灯坐，青春二妙来。若无天地量，争得圣胚胎。至乐终难说，真知不著猜。濛濛烟雨里，归思若为裁。
辛丑元旦戏笔
作者：陈献章
朝代：明

酒杯不与年颜老，诗思还随物候新。分外不加毫末事，意中长满十分春。栖栖竹几眠看客，处处桃符写似人。除却东风花鸟句，更将何事答洪钧。
辞修县志
作者：陈献章
朝代：明

嘘嗟文献荒凉久，著述图经长老宜。令尹高才应处分，病夫何者敢闻知。尝闻司马开班范，直似家翁诏小儿。史体所关无大小，千秋麟笔寄宣尼。
辞徵文者
作者：陈献章
朝代：明

平生语默鬼神知，破戒随人老可媸。三日裹粮无此客，手携空卷下阶迟。
辱和拙作见示九日醉中再次奉答
作者：陈献章
朝代：明

激楚嗟难和，霓裳更可同。更阑朱鸟下，声断碧云中。稍歇沾花雨，还吹落帽风。万松期不至，半偈欲腾空。
过东涌
作者：陈献章
朝代：明

乡曲论交大父馀，耳根狼籍病翁书。小儿莫道无灵性，也傍寒塘望笋舆。
过天柱峰
作者：陈献章
朝代：明

天柱峰前望故乡，西风淅淅鬓苍苍。愁肠暗为慈亲断，谁道青山是剑铓。
过康斋吴与弼先生墓
作者：陈献章
朝代：明

桐园三尺聘君坟，犹有门人为扫云。此日英灵应识我，斯文风气莫如君。吟残老杜诗千首，看破伊川易几分。未了平生端的事，九原风露倍酸辛。
过清远峡
作者：陈献章
朝代：明

行人初上峡西头，已有心随下峡舟。天下名山皆可爱，梦中慈母不来游。
过漷县风大作取舟中储酒饮之
作者：陈献章
朝代：明

黄菊开时归意浓，泥尊名酒未开封。不辞拚作陶潜醉，受尽长河一日风。
过白塔
作者：陈献章
朝代：明

明月清风放两头，群黎无处不歌讴。东原绿遍西原白，与君当作逍遥游。
过端溪砚坑
作者：陈献章
朝代：明

峡云锁断端溪水，白鹤群飞峡山紫。独怜深山老鸲鹆，万古西风吹不起。安得猛士提千钧，乱石溪边夜搥碎。
迎医寄左明府
作者：陈献章
朝代：明

帆开春鸟起，篙响晓鸦连。日出千江水，风连一路烟。病苦魔难敌，情真事可怜。平生左明府，应惠济生丸。
近升宪副翁公以占城国主自海南来省过白沙索和李黄门诸公韵
作者：陈献章
朝代：明

炎氛莫近使君骖，清雨为洗瘴天南。圣朝简畀公何忝，长夏驱驰老尚堪。林下朝朝还暮暮，水边两两复三三。忽逢海上蛮王过，又把新闻续旧谈。
追和刘文靖偶得韵
作者：陈献章
朝代：明

千峰赊月饱清真，到处风花对赏新。菊径岂无莲社酒，远师当与长官亲。经纶谁试期年手，著述空嗟百代人。安得画师深此意，不将朱白浪描春。三复遗诗有订顽，月中颜色见松关。头颅本自成三极，嘘吸犹堪塞两间。老至不知何岁月，古来无恙此江山。莫轻语默论前代，天与閒人剩与閒。
追和刘文靖偶得韵·其一
作者：陈献章
朝代：明

千峰赊月饱清真，到处风花对赏新。菊径岂无莲社酒，远师当与长官亲。经纶谁试期年手，著述空嗟百代人。安得画师深此意，不将朱白浪描春。
追和刘文靖偶得韵·其二
作者：陈献章
朝代：明

三复遗诗有订顽，月中颜色见松关。头颅本自成三极，嘘吸犹堪塞两间。老至不知何岁月，古来无恙此江山。莫轻语默论前代，天与閒人剩与閒。
追和白石马教授奉寄其玄孙马竹隐
作者：陈献章
朝代：明

山深谷冷老烟霞，君住孤村第一家。一榻清风明月夜，钩窗閒对紫薇花。
追次康节先生小圃逢春之作
作者：陈献章
朝代：明

时物纷纷共斗妍，好春多在语莺边。傍花随柳我寻句，剩水残山天赐年。竹径旁通沽酒市，桃花乱点钓鱼船。而今我爱孙思邈，自古高人方又圆。
追次缉熙平湖旧作见寄诗韵时缉熙便道归自闽广将过白沙一话因以迓之
作者：陈献章
朝代：明

地炉借子画寒灰，已递新诗过越台。小瓮初香犹待熟，南枝正发未全开。去年春比今年蚤，前浪人惊后浪催。邂逅故乡如梦耳，几时松菊见归来。
送人
作者：陈献章
朝代：明

寒水江门可半篙，渔翁江上理鱼舠。狂歌欲送夫君别，却顾樽中无浊醪。
送刘宗信还增城
作者：陈献章
朝代：明

夜宿黄云坞，秋登碧玉楼。归时一片石，见月过罗浮。山到铁桥西，青天一角低。送君高处望，天与帽檐齐。菊花笑我前，梅花撩我后。问花花不言，驻楫增江口。山人偶出村，送客村南道。江山风日佳，岁月乾坤老。
送刘宗信还增城·其一
作者：陈献章
朝代：明

夜宿黄云坞，秋登碧玉楼。归时一片石，见月过罗浮。
送刘宗信还增城·其三
作者：陈献章
朝代：明

菊花笑我前，梅花撩我后。问花花不言，驻楫增江口。
送刘宗信还增城·其二
作者：陈献章
朝代：明

山到铁桥西，青天一角低。送君高处望，天与帽檐齐。
送刘宗信还增城·其四
作者：陈献章
朝代：明

山人偶出村，送客村南道。江山风日佳，岁月乾坤老。
送刘方伯东山先生
作者：陈献章
朝代：明

未别情何如，已别情尤邈。岂无尺素书，远寄天一角。江门卧烟艇，酒醒蓑衣薄。明月照古松，清风洒孤鹤。
送刘程乡游玉台
作者：陈献章
朝代：明

春草杨敷曾醉处，秋风又拂长官衣。黄云不是栖贤地，才到黄云便说归。
送子长还玉台兼怀林缉熙张廷实
作者：陈献章
朝代：明

十里崖云古色黄，白龙高映玉台光。山僧莫信閒饶舌，那得神仙此处藏。山肯留人月肯留，好山好水好人游。谁还望见罗浮影，疑杀平湖五字讴。来时溟涬许同科，曾听圭峰踏月歌。今日君骑地官马，白云招手奈君何。
送子长还玉台兼怀林缉熙张廷实·其一
作者：陈献章
朝代：明

十里崖云古色黄，白龙高映玉台光。山僧莫信閒饶舌，那得神仙此处藏。
送子长还玉台兼怀林缉熙张廷实·其三
作者：陈献章
朝代：明

来时溟涬许同科，曾听圭峰踏月歌。今日君骑地官马，白云招手奈君何。
送子长还玉台兼怀林缉熙张廷实·其二
作者：陈献章
朝代：明

山肯留人月肯留，好山好水好人游。谁还望见罗浮影，疑杀平湖五字讴。
送客
作者：陈献章
朝代：明

浓绿新春酒，疏红隔水花。官人坐马醉，江路绕山斜。桃李成春径，牛羊散暮沙。林泉无宿客，兴尽且还家。
送左秀才次韵
作者：陈献章
朝代：明

脚底千峰不作难，天涯相望几间关。孤村水月能看客，一路梅花直到山。畎亩未应同我病，乾坤那肯放人閒。东南更有春如酒，肯到明年二月还。
送扇与万松庵
作者：陈献章
朝代：明

山中团扇织朱藤，小把还誇入手轻。见说高斋蚊嘴赤，夜深来扑老先生。
送昆山省试
作者：陈献章
朝代：明

绿鬓来孤骑，清言费一灯。极言怜老病，无计逐飞腾。凤鸟当时至，龙门何处登。经过五老下，问讯白莲僧。
送景易赴秋试
作者：陈献章
朝代：明

未达穷通理，难忘得失心。安能谢朝市，且莫厌山林。烹鼎须兼味，吹竽当好音。文章无定价，敝帚不论金。
送李世卿还嘉鱼五首
作者：陈献章
朝代：明

楚地多佳人，可慕不可求。长江崩西浪，五岭障东皞。翩翩李叔子，晤语沧溟秋。诸贤当未衰，济世吾何忧。归去襄南州，问询李与刘。襟怀有全楚，胜处多卧游。大崖月同同，赤壁风飕飕。行藏君自知，可以与我否。我若登南岳，寄声黄鹤楼。富贵何欣欣，贫贱何戚戚。一为利所驱，至死不得息。夫君坐超此，俗眼多未识。勿以圣自居，昭昭谨形迹。在物有常性，水湿而火燥。在人无常情，所恶变所好。昨日见其恭，今日见其傲。蔓草轻芝兰，清源亦黄潦。世情每如斯，聊为行者告。疾风起惊涛，舟以柁为命。柁乎苟不操，舟也何由静。是舟如我身，孰知身之阱。是柁如我心，孰祛心之病。不如弃其舟，免与风涛竞。
送李世卿还嘉鱼五首·其一
作者：陈献章
朝代：明

楚地多佳人，可慕不可求。长江崩西浪，五岭障东皞。翩翩李叔子，晤语沧溟秋。诸贤当未衰，济世吾何忧。归去襄南州，问询李与刘。
送李世卿还嘉鱼五首·其三
作者：陈献章
朝代：明

富贵何欣欣，贫贱何戚戚。一为利所驱，至死不得息。夫君坐超此，俗眼多未识。勿以圣自居，昭昭谨形迹。
送李世卿还嘉鱼五首·其二
作者：陈献章
朝代：明

襟怀有全楚，胜处多卧游。大崖月同同，赤壁风飕飕。行藏君自知，可以与我否。我若登南岳，寄声黄鹤楼。
送李世卿还嘉鱼五首·其五
作者：陈献章
朝代：明

疾风起惊涛，舟以柁为命。柁乎苟不操，舟也何由静。是舟如我身，孰知身之阱。是柁如我心，孰祛心之病。不如弃其舟，免与风涛竞。
送李世卿还嘉鱼五首·其四
作者：陈献章
朝代：明

在物有常性，水湿而火燥。在人无常情，所恶变所好。昨日见其恭，今日见其傲。蔓草轻芝兰，清源亦黄潦。世情每如斯，聊为行者告。
送李刘二生还江右用陶韵
作者：陈献章
朝代：明

夜闻桂树芳，晨起山鸟喧。客从远方来，历我阶西偏。手持诸侯书，徵会在匡山。我愿结其人，遂往不复还。滞形宇宙内，俛仰独何言。中年见二子，楚楚西江英。问讯徐苏里，千年有馀情。开樽对冥月，高歌亦心倾。胡为别我去，感此秋蛩鸣。赠处各有言，慨然尽平生。
送李刘二生还江右用陶韵·其一
作者：陈献章
朝代：明

夜闻桂树芳，晨起山鸟喧。客从远方来，历我阶西偏。手持诸侯书，徵会在匡山。我愿结其人，遂往不复还。滞形宇宙内，俛仰独何言。
送李刘二生还江右用陶韵·其二
作者：陈献章
朝代：明

中年见二子，楚楚西江英。问讯徐苏里，千年有馀情。开樽对冥月，高歌亦心倾。胡为别我去，感此秋蛩鸣。赠处各有言，慨然尽平生。
送李升之京
作者：陈献章
朝代：明

歌声谁放晓江干，万里舟航眼界宽。短棹已随烟浦外，此溪遥接白云端。行藏手上惟三尺，名利场中总一官。夹径莺花春未老，为君传送到平安。
送李子长往怀集取道谒张梧州
作者：陈献章
朝代：明

春棹去江门，溯流焉汲汲。点笔烟外山，归来看怀集。不闻端别驾，敬士如子长。问道苍梧下，登歌刺史堂。
送李子长往怀集取道谒张梧州·其一
作者：陈献章
朝代：明

春棹去江门，溯流焉汲汲。点笔烟外山，归来看怀集。
送李子长往怀集取道谒张梧州·其二
作者：陈献章
朝代：明

不闻端别驾，敬士如子长。问道苍梧下，登歌刺史堂。
送李子长还五羊
作者：陈献章
朝代：明

津头看水坐成痴，天地閒人我却知。此日江山初见子，向来风韵更因谁。春波荡柳舟难系，晓树啼莺枕欲欹。江上明朝空引望，白云何处久支颐。
送林时嘉
作者：陈献章
朝代：明

南川梦里旧青湖，何处青灯一榻孤。留取幽禽守花月，隔林还与尽情呼。
送柑答之
作者：陈献章
朝代：明

遗我红柑索我歌，狂柑不饮奈柑何。大崖山下无人寄，日尽千瓢舞破蓑。
送梁国镇
作者：陈献章
朝代：明

盖有藏器人，我病元非果。徘徊思远道，欲往悲定跛。梁生千里驹，东西无不可。飞辔入长安，垂杨春婀娜。
送梁宗烈赴春试
作者：陈献章
朝代：明

梦入天门看春榜，榜中不记状元名。世间此梦真何梦，说到梁生似有情。君持素履向朱门，五色云中见至尊。且莫轻言天下事，须将风俗究根源。
送梁宗烈赴春试·其一
作者：陈献章
朝代：明

梦入天门看春榜，榜中不记状元名。世间此梦真何梦，说到梁生似有情。
送梁宗烈赴春试·其二
作者：陈献章
朝代：明

君持素履向朱门，五色云中见至尊。且莫轻言天下事，须将风俗究根源。
送米与何侃
作者：陈献章
朝代：明

野馔家禽小，村舂晚粒香。莫言无厚馈，吾意在分尝。
送罗养明还江右
作者：陈献章
朝代：明

长寄湖西梦里身，扁舟春早忽相寻。乾坤自古悲难合，伯仲而今契亦深。草色正催公子醉，花枝不称老年心。何须袖却鸳鸯手，更向沧溟问我针。懒作人间卖卜仙，红渠浪里枕书眠。诗篇到老绝求世，酒盏逢春不爱钱。鸥鹭一群清似雪，江湖诸子远如天。扁舟忽报金牛信，也得江花对惠连。
送罗养明还江右·其一
作者：陈献章
朝代：明

长寄湖西梦里身，扁舟春早忽相寻。乾坤自古悲难合，伯仲而今契亦深。草色正催公子醉，花枝不称老年心。何须袖却鸳鸯手，更向沧溟问我针。
送罗养明还江右·其二
作者：陈献章
朝代：明

懒作人间卖卜仙，红渠浪里枕书眠。诗篇到老绝求世，酒盏逢春不爱钱。鸥鹭一群清似雪，江湖诸子远如天。扁舟忽报金牛信，也得江花对惠连。
送罗服周解馆
作者：陈献章
朝代：明

恋恋江门愧尔曹，不离酒处见挥毫。等閒岁月抛铅椠，不卖声名到桔槔。几个儿童供白发，一年灯火伴青袍。看花肯续春来约，莫待黄鹂辞碧稍。
送茅龙
作者：陈献章
朝代：明

胸中骚雅浃江洋，手里龙蛇不可降。赠尔茅根三百丈，等閒调性到千张。
送蒋诚之考绩入京
作者：陈献章
朝代：明

尘埃局促非天游，大翼岂肯抢揄休。王明受福在今日，野老放歌回白头。
送薛廉宪江门
作者：陈献章
朝代：明

江上看云独送君，庐山云亦华山云。解衣半晌云中坐，才出云来路又分。无端声色谢盲聋，多少人心弊弊中。万里青天今日送，江门津口一帆风。东山于我问渔矶，君见东山咏我诗。莫共越人谋出处，直夫先谢外台归。
送薛廉宪江门·其一
作者：陈献章
朝代：明

江上看云独送君，庐山云亦华山云。解衣半晌云中坐，才出云来路又分。
送薛廉宪江门·其三
作者：陈献章
朝代：明

东山于我问渔矶，君见东山咏我诗。莫共越人谋出处，直夫先谢外台归。
送薛廉宪江门·其二
作者：陈献章
朝代：明

无端声色谢盲聋，多少人心弊弊中。万里青天今日送，江门津口一帆风。
送谭士直春试次世卿韵
作者：陈献章
朝代：明

山藤短窄制蓑衣，兽锦长披力不支。插帽有花羞我老，钩诗无酒送君迟。相依绿树闻歌鸟，肯著黄金买侍儿。草尾河南俱有谶，不知来岁状元谁。
送郑巡检休官还莆
作者：陈献章
朝代：明

卑栖一枝足，高举入云层。大鹏非斥鴳，斥鴳非大鹏。卑高各有适，小大不相能。归去木兰溪，溪鱼美可罾。
送陈仲治用旧韵
作者：陈献章
朝代：明

万言策进大廷对，三百人争甲榜名。醉放渔歌此相送，白头閒动少年情。
送顺德李县幕岳兼呈吴明府
作者：陈献章
朝代：明

江上清风不卷沙，山中浊酒未藏家。数杯送客发孤唱，半醉扶吾来小车。莫使长官愁案牍，当令满县种桃花。敝居正在庐山下，幸不来时路口叉。
送黄希颜之太平推官
作者：陈献章
朝代：明

有官五马后，无官百揆前。不将前后看，须著有无言。
逐客
作者：陈献章
朝代：明

笛声且莫哀，逐客过江隈。还到此边去，尽因何事来。著书多在箧，遇酒辄衔杯。莫言生意尽，寒雨湿枯荄。
道经七星岩·其一
作者：陈献章
朝代：明

百丈岩前石鼓鸣，山人今夜动山灵。同舟亦有知音者，共听乾坤第一声。
邀丁县主赏菊
作者：陈献章
朝代：明

社会赋诗不就，公当酬我杯盘。小酌倘寻旧雨，东篱还对长官。
邀马玄真用前韵
作者：陈献章
朝代：明

閒眠閒坐或閒行，身老溪云病亦轻。客至正当秋酿熟，船来莫待晚潮生。江山偶得三人对，风月还添一榻清。昨日书来张主事，头颅空讶老无成。驻屐冈头望且行，辘轳閒转钓丝轻。秋风篙楫来无远，夜雨溪毛剪复生。精舍晚开诸老共，长江东汇此门清。李家子弟虽能赋，浩浩之歌老更成。
邀马玄真用前韵·其一
作者：陈献章
朝代：明

閒眠閒坐或閒行，身老溪云病亦轻。客至正当秋酿熟，船来莫待晚潮生。江山偶得三人对，风月还添一榻清。昨日书来张主事，头颅空讶老无成。
邀马玄真用前韵·其二
作者：陈献章
朝代：明

驻屐冈头望且行，辘轳閒转钓丝轻。秋风篙楫来无远，夜雨溪毛剪复生。精舍晚开诸老共，长江东汇此门清。李家子弟虽能赋，浩浩之歌老更成。
邓俊圭丧兄慰之
作者：陈献章
朝代：明

每恨思君不见君，一哀何处隔秋云。客来每及难兄问，讣至那堪故友闻。碧玉三年空枕块，庐冈四尺自封坟。青天几度看明月，骨肉无言两地分。
邓御史公辅寄新刻陈君举论孟古义复以是诗
作者：陈献章
朝代：明

两汉非三代，人才逐世低。市朝多画虎，文字笑醯鸡。古义昭昭对，终篇短短题。不因欧六一，争得见昌黎。
邓督府欲得慈元记上石答之
作者：陈献章
朝代：明

西涯许撰慈元记，大手文章不要多。拙作岂堪传胜事，如今此石未须磨。东山规矩赵生成，顷者一缄传到京。有庙未应无祀典，老夫重敢告先生。
邓督府欲得慈元记上石答之·其一
作者：陈献章
朝代：明

西涯许撰慈元记，大手文章不要多。拙作岂堪传胜事，如今此石未须磨。
邓督府欲得慈元记上石答之·其二
作者：陈献章
朝代：明

东山规矩赵生成，顷者一缄传到京。有庙未应无祀典，老夫重敢告先生。
邓秋波六十一偶失一贺小诗索笑
作者：陈献章
朝代：明

六十光阴一鸟过，一瓢还许醉秋波。只今那有苕溪叟，日日尊前闻放歌。
邸报刘亚卿先生以今冬十月得请还东山喜而有作
作者：陈献章
朝代：明

衡岳五峰青贴天，诸仙高步碧云巅。特书八字非常见，遣告三生是别传。一壶想共朱陵酒，七字先哦紫盖篇。今夜江门看邸报，东山元与岳相连。
邹吏目书至有作兼呈吴县尹
作者：陈献章
朝代：明

倾盖投缄不自轻，人间造次几晨星。天涯放逐浑閒事，消得金刚一部经。落花遥对石城春，半箧残书一病身。茶筅粟瓶供客尽，不妨人笑长官贫。天涯仙客病浑家，开过东风几样花。容易江山得重九，问君何地落乌纱。
邹吏目书至有作兼呈吴县尹·其一
作者：陈献章
朝代：明

倾盖投缄不自轻，人间造次几晨星。天涯放逐浑閒事，消得金刚一部经。
邹吏目书至有作兼呈吴县尹·其三
作者：陈献章
朝代：明

天涯仙客病浑家，开过东风几样花。容易江山得重九，问君何地落乌纱。
邹吏目书至有作兼呈吴县尹·其二
作者：陈献章
朝代：明

落花遥对石城春，半箧残书一病身。茶筅粟瓶供客尽，不妨人笑长官贫。
醉中作
作者：陈献章
朝代：明

酩酊高歌掩旧书，青山日月笑居诸。一番春雨无分付，枉种桃花三两株。酩酊放歌何处来，东风吹笠上溪台。台傍有个高飞鸟，飞向三山去不回。
醉中作·其一
作者：陈献章
朝代：明

酩酊高歌掩旧书，青山日月笑居诸。一番春雨无分付，枉种桃花三两株。
醉中作·其二
作者：陈献章
朝代：明

酩酊放歌何处来，东风吹笠上溪台。台傍有个高飞鸟，飞向三山去不回。
醉乡
作者：陈献章
朝代：明

管勾仙家碧酒春，醉乡今日属何人。天高地迥无人到，试就陶潜一问津。
重约马默斋外海看山
作者：陈献章
朝代：明

春风拟进赤泥舟，曾约看山共此游。落蕊忽过三月半，先生能复一来不。不堪老我痴犹在，且喜娇儿病已瘳。想得渡头杨柳树，清阴閒弄钓鱼舟。
重赠张诩
作者：陈献章
朝代：明

风雨何人来款扉，沧江烟艇疾于飞。正将白首怜倾盖，不管春泥得上衣。诗句与君争出手，酒杯中我自忘机。伤心万里沧溟水，又逐长风破浪归。
重过大忠祠
作者：陈献章
朝代：明

宋有中流柱，三人吾所钦。青山遗此庙，终古厌人心。月到厓门白，神游海雾深。兴亡谁复道，猿鸟莫哀吟。
野坐
作者：陈献章
朝代：明

团盖青松午，重裀绿草春。野晴莺得意，花盛蝶伤神。断霭生西坞，残潮下暝津。竹根酣共卧，不觉藓沾身。
野菊吟寄子长再次
作者：陈献章
朝代：明

野菊生何处，寻香杖偶扶。孤标犹讶绝，佳色旧知无。老弄真成独，秋来不作疏。金樽谁九日，引满对茱萸。
金州别陈冕
作者：陈献章
朝代：明

江上东风捲暮旗，木棉花下进舟迟。金州未是穷途别，莫赠黄金只赠诗。
金洲石
作者：陈献章
朝代：明

舟楫公馀日，金洲不少留。中流几丈石，明月五湖秋。目击金山寺，春来白鹭洲。西风从此去，几日到罗浮。
金鳌阁
作者：陈献章
朝代：明

横浦秋成百尺桥，金鳌阁上见山遥。凭高无限归来思，何处飞云不可招。
钟太守美宣挽
作者：陈献章
朝代：明

诗人自古例多贫，恨杀滇南金带新。公与定山贫到老，已有陈黄一辈人。天下功名无我关，只缘我自爱江山。若对江山元没兴，纸钱灰冷未知閒。
钟太守美宣挽·其一
作者：陈献章
朝代：明

诗人自古例多贫，恨杀滇南金带新。公与定山贫到老，已有陈黄一辈人。
钟太守美宣挽·其二
作者：陈献章
朝代：明

天下功名无我关，只缘我自爱江山。若对江山元没兴，纸钱灰冷未知閒。
钟氏席上赋四十韵
作者：陈献章
朝代：明

九日江涛稳，孤舟客子来。两番惊老瘦，一别长婴孩。爨婢携筐出，溪童负水回。家家秋酿熟，处处菊花开。馔有江鱼美，拳无俗子猜。敬恭存酌醴，意思剧甘醅。暂去终投辖，将留故下鋂。稍喧防笑语，屡起雪樽罍。石榻偏成卧，柴关莫乱推。交情双烂漫，高兴一崔嵬。树暗虫飞乱，山深猿啸哀。萧骚鸣涧竹，绿净映溪苔。吹篴丹枫浦，鸣榔白浪堆。平生羡渔牧，此地讶云雷。掬涧头垂膝，看云手拄颏。天机闻答响，物理识枯荄。小立依林隙，微吟近水隈。直防纱帽落，不放玉山颓。稚子能看客，诸君总爱才。烧茶供小枕，醒酒当残杯。迹混何须灭，心空不假灰。相依南郭倚，独傲北枝梅。孔氏终怀宝，颜公未凿抔。因君投僻远，为我剪蒿莱。瓜接青门邵，堂开绿野裴。疏渠下滚滚，辨土得每每。盛惠兼群从，香名尽八垓。自惭非俊杰，何足忧琼瑰。欲报王孙饭，深愁漂母咍。流连过日暮，感激把诗裁。问客分粇粒，呼奴拾芋魁。生涯从料理，胜事亦胚胎。松柏当轩大，桑麻绕舍栽。清泉几仙井，白石一天台。阆苑何劳拟，桃源若可陪。东皋晨傲睨，南陌夕低佪。或作骑牛者，何尝跃马哉。峰峦皆锦绣，屏翳亦楼台。堪觉赓诗苦，无宁苦雨催。凭将一斛水，尽涤句中埃。
铁汉楼
作者：陈献章
朝代：明

铁汉元来亦是誇，羁魂入夜绕天涯。数声羌笛楼前月，落尽寒梅一树花。
问厚郭胡父子起居于其乡人苏
作者：陈献章
朝代：明

居邻厚郭一鸡飞，桂树于今大几围。老忆旧时灯火伴，青山何处望霏微。
问容允恭
作者：陈献章
朝代：明

阿咸送来小庐冈，问讯高眠尚北窗。安得如前好筋力，与君驮醉蹇驴双。
问李深之病
作者：陈献章
朝代：明

竹林花埭酒旗风，秋赏春游事事同。伏枕六旬犹未起，相思红日满帘栊。
问罗浮道士
作者：陈献章
朝代：明

绝壁飞云上，攀缘几仞苔。朱明分路入，白鹤上天回。细篆虫行竹，孤村犬傍梅。赋诗怜老手，谁唤大苏来。
问邝珙病
作者：陈献章
朝代：明

邝生病肺今何如，献岁初惊得手书。我有丹方欲传与，小藜床上半跏趺。
问马默斋病于其侄孙马大年
作者：陈献章
朝代：明

荔颗红时酒正多，口疮不饮奈公何。郎君解记春牛否，还为而翁一放歌。
闵都宪惠历
作者：陈献章
朝代：明

前历将穷后历新，台端两度拜山人。东西岭外今何地，飞尽严霜是好春。
闻东山先生得请归赋此
作者：陈献章
朝代：明

青玉之坛横素琴，绝无人地五峰深。碧云锁断元无路，东山东山何处寻。
闻东山先生领都宪之命修理黄河以诗寄之
作者：陈献章
朝代：明

疏凿分更日已多，乾坤无奈一黄河。天生会有龙门手，人世空传《瓠子歌》。
闻周京春试下第遣黎公往报其家
作者：陈献章
朝代：明

浣壁小儿期大魁，倚门慈母梦归来。春榜未登非恶报，开缄莫欠老黎杯。
闻张廷实谢病归寄之
作者：陈献章
朝代：明

老夫衰病托沧溟，不道沧溟亦有争。正是黑头堪入仕，初登黄甲最知名。君当出我一头地，我更期君万里程。闻说朱明丹已熟，扁舟同作访医行。
闻揽山近有车马之迹因赠缉熙并寄竹斋丈
作者：陈献章
朝代：明

白日传呼搅翠崖，谁家玉树碧云埋。只疑冬酒开松径，定有山灵怨竹斋。
闻方伯彭公上荐剡
作者：陈献章
朝代：明

当时尊孔孟，用世必诗书。夫我何为者，先生非过欤。长歌扶晚醉，短发向秋疏。坐惜篱前水，垂竿试钓鱼。骨相合长贫，岩栖累十春。忽传邦伯疏，见笑北山神。伎俩只馀子，行藏独老亲。古来称冰鉴，谁是鉴中人。
闻方伯彭公上荐剡·其一
作者：陈献章
朝代：明

当时尊孔孟，用世必诗书。夫我何为者，先生非过欤。长歌扶晚醉，短发向秋疏。坐惜篱前水，垂竿试钓鱼。
闻方伯彭公上荐剡·其二
作者：陈献章
朝代：明

骨相合长贫，岩栖累十春。忽传邦伯疏，见笑北山神。伎俩只馀子，行藏独老亲。古来称冰鉴，谁是鉴中人。
闻缉熙授平湖掌教
作者：陈献章
朝代：明

偶从道路得行藏，南北音书又一乡。溟海心情真自远，平湖风月可谁将。山中旧坐香根老，耳畔新声木铎长。衰病未知何日起，扶留窗下正抄方。
闻陈宗汤湛民泽欲过江门遇�风不果用张廷实韵寄之
作者：陈献章
朝代：明
体裁：古风

斩蛟须射虎，水石敢谁欺。老梦不知远，客来何怨迟。千休千处得，一念一生持。衰白如曾见，斯言或可依。
闻黄泽发解
作者：陈献章
朝代：明

笑领秋风第一花，文章谁敢谤飞沙。狂歌欲买花前醉，不怕无钱付酒家。
阅丁知县传
作者：陈献章
朝代：明

模样从看拙，丹青只写真。乾坤如许大，具眼岂无人。
阅光宇传
作者：陈献章
朝代：明

君艇君斋古所呼，忘年忘病舜之徒。莫言外史无凭据，曾见当时拉背奴。
阅周溪图作赠刘景林归呈尊甫翁肃庵程乡令
作者：陈献章
朝代：明

太极无阶不可跻，却从楼上望周溪。天泉十丈无人汲，云谷老翁来杖藜。月色溪光荡两楹，酒醒开眼得蓬瀛。试问老仙谁接引，舂陵云谷两先生。两仙何处舞霓裳，天上人间思渺茫。脚底飞云三万丈，随君不得到程乡。水北原南秋更多，满川明月濯缨歌。长官要结溪山好，去问南昌乞钓蓑。
阅周溪图作赠刘景林归呈尊甫翁肃庵程乡令·其一
作者：陈献章
朝代：明

太极无阶不可跻，却从楼上望周溪。天泉十丈无人汲，云谷老翁来杖藜。
阅周溪图作赠刘景林归呈尊甫翁肃庵程乡令·其三
作者：陈献章
朝代：明

两仙何处舞霓裳，天上人间思渺茫。脚底飞云三万丈，随君不得到程乡。
阅周溪图作赠刘景林归呈尊甫翁肃庵程乡令·其二
作者：陈献章
朝代：明

月色溪光荡两楹，酒醒开眼得蓬瀛。试问老仙谁接引，舂陵云谷两先生。
阅周溪图作赠刘景林归呈尊甫翁肃庵程乡令·其四
作者：陈献章
朝代：明

水北原南秋更多，满川明月濯缨歌。长官要结溪山好，去问南昌乞钓蓑。
阅周溪图赠刘肃庵主·其五
作者：陈献章
朝代：明

水北源南秋更多，满川明月濯缨歌。长安要结溪山好，去剪苍藤缚钓蓑。
阅马氏均田文
作者：陈献章
朝代：明

王侯尚爱橐中装，何况田家弟与兄。孟子未知人世事，独将仁义教齐梁。
阙题
作者：陈献章
朝代：明

埽却越台尘，坐弄王孙草。舞雩日日诗，风光元不老。
阙题二首
作者：陈献章
朝代：明

浩浩江门水自流，怀人独听五更秋。风飘万古云无著，月上千山梦易幽。老去不堪杯酒别，诗成不觉始生愁。世间极乐惟君事，一曲琴声韵欲浮。年光想像似浮云，梦冷长亭柳色新。记得出门时节好，自教寒食岁同春。烟分玉树花明远，露满南山草半茵。尘路岂能忘此念，故来河畔理丝纶。
阙题二首·其一
作者：陈献章
朝代：明

浩浩江门水自流，怀人独听五更秋。风飘万古云无著，月上千山梦易幽。老去不堪杯酒别，诗成不觉始生愁。世间极乐惟君事，一曲琴声韵欲浮。
阙题二首·其二
作者：陈献章
朝代：明

年光想像似浮云，梦冷长亭柳色新。记得出门时节好，自教寒食岁同春。烟分玉树花明远，露满南山草半茵。尘路岂能忘此念，故来河畔理丝纶。
陈冕来游白沙至仰船江遇石尤风舟覆
作者：陈献章
朝代：明

中流几覆程夫子，何况白沙门下人。贤辈何曾负天道，老夫正自怪江神。仁义几回惊阔论，利名何处不通津。祗应归拜庭闱日，弃置艰难不肯陈。
陈庸被盗张诩有诗唁之因次其韵
作者：陈献章
朝代：明

三尺龙泉八尺身，书生胆气欲惊人。亦遣偷儿知我辈，还将直道是斯民。风连蜀魄东方晓，雨洗荼？昨夜春。白舫望君心若渴，清川照我发如银。
陈庸被盗张诩有诗唁之因次其韵
作者：陈献章
朝代：明
体裁：七言律诗

三尺龙泉八尺身，书生胆气欲惊人。亦遣偷儿知我辈，还将直道是斯民。风连蜀魄东方晓，雨洗荼�昨夜春。白舫望君心若渴，清川照我发如银。
陈方伯耻庵挽诗
作者：陈献章
朝代：明

乾坤如此老，没齿向斯文。公自沧溟水，人无觳觫君。衣冠全素履，江海挹清芬。病起须持酒，青山欲到坟。中年倦俯仰，上疏乞山林。黾勉南州牧，迟回北极心。民蒙三日雨，世病一钩金。殄瘁声悲处，龙蛇岁值今。
陈方伯耻庵挽诗·其一
作者：陈献章
朝代：明

乾坤如此老，没齿向斯文。公自沧溟水，人无觳觫君。衣冠全素履，江海挹清芬。病起须持酒，青山欲到坟。
陈方伯耻庵挽诗·其二
作者：陈献章
朝代：明

中年倦俯仰，上疏乞山林。黾勉南州牧，迟回北极心。民蒙三日雨，世病一钩金。殄瘁声悲处，龙蛇岁值今。
陈海蓬诸子冠毕来见赠以诗
作者：陈献章
朝代：明

兄弟参差作雁行，春风碧玉喜同登。近午天风吹雁去，翩翩吹入紫云层。
陈秉常雨中看柳
作者：陈献章
朝代：明

种得东风柳一千，江山意思日无边。閒遮一老青春坐，更缚孤舟白日眠。近水云烟相隐映，他山桃李自嫣妍。莫辞细雨频来看，争得风光在眼前。
除夕呈家兄
作者：陈献章
朝代：明

去年除夕色未槁，今年除夕兄已老。小弟朱颜不如昨，但说穷通无丑好。山中茅屋二十年，日月逝矣如奔川。兄弟五男并四女，啜菽饮水同炊烟。慈母年高白发少，二十孀居忧未了。眼前黄口那得知，争觅梨栗相喧炊。我年未老筋力衰，耒耜即付大头儿。童牛生角禾登垄，为我且给通家麋。
陶佥宪约游厓山立张陆公祠
作者：陈献章
朝代：明

西风吹桂楫，公泛两厓间。落日看碑过，中流掩袂还。迹留新栋宇，名落旧江山。二百馀年下，谁无一日閒。
随笔
作者：陈献章
朝代：明

苟能深积累，岂患无高誉。如何世中人，甘心铁炉步。一岁十匹衣，一日两杯饭。真乐苟不存，衣食为心患。人不能外事，事不能外理。二障佛所言，吾儒宁有此。断除嗜欲想，永撤天机障。身居万物中，心在万物上。小雨闭空斋，青青竹映阶。道人终日静，一枕到无怀。子美诗之圣，尧夫更别传。后来操翰者，二妙少能兼。
随笔·其一
作者：陈献章
朝代：明

苟能深积累，岂患无高誉。如何世中人，甘心铁炉步。
随笔·其三
作者：陈献章
朝代：明

人不能外事，事不能外理。二障佛所言，吾儒宁有此。
随笔·其二
作者：陈献章
朝代：明

一岁十匹衣，一日两杯饭。真乐苟不存，衣食为心患。
随笔·其五
作者：陈献章
朝代：明

小雨闭空斋，青青竹映阶。道人终日静，一枕到无怀。
随笔·其六
作者：陈献章
朝代：明

子美诗之圣，尧夫更别传。后来操翰者，二妙少能兼。
随笔·其四
作者：陈献章
朝代：明

断除嗜欲想，永撤天机障。身居万物中，心在万物上。
雨中偶得
作者：陈献章
朝代：明

高浪张灯何处船，客边风雨夜如年。行人自有明朝路，莫遣阴晴不属天。
雨中偶述效康节
作者：陈献章
朝代：明

江门何处遣诗怀，风雨终朝闭小斋。同社客来休见问，卧家人懒不安排。烟浮石几香全妙，露滴金盘酒极佳。半醒半醉歌此曲，不妨馀事略诙谐。今雨还留旧雨毡，满襟凉气似秋天。偶因门外无来客，得向山中作睡仙。樽俎喜欢朝暮醉，莺花撩乱两三联。只消诗酒为坚垒，肯放閒愁入暮年。山房四月紫棉衣，无奈连朝雨欲欺。老去杖藜终稳便，朝来花酒又淋漓。昔贤曾共骷髅语，今日宁求俗子知。莫笑狂夫无著述，等閒拈弄尽吾诗。
雨中偶述效康节·其一
作者：陈献章
朝代：明

江门何处遣诗怀，风雨终朝闭小斋。同社客来休见问，卧家人懒不安排。烟浮石几香全妙，露滴金盘酒极佳。半醒半醉歌此曲，不妨馀事略诙谐。
雨中偶述效康节·其三
作者：陈献章
朝代：明

山房四月紫棉衣，无奈连朝雨欲欺。老去杖藜终稳便，朝来花酒又淋漓。昔贤曾共骷髅语，今日宁求俗子知。莫笑狂夫无著述，等閒拈弄尽吾诗。
雨中偶述效康节·其二
作者：陈献章
朝代：明

今雨还留旧雨毡，满襟凉气似秋天。偶因门外无来客，得向山中作睡仙。樽俎喜欢朝暮醉，莺花撩乱两三联。只消诗酒为坚垒，肯放閒愁入暮年。
雨中李世卿往还
作者：陈献章
朝代：明

助谈风满席，伴宿月流衾。贫贱交游冷，江山脚迹深。惠连何处梦，孟母此时心。稍歇松斋雨，还来辨绣针。
雨中栽竹
作者：陈献章
朝代：明

心被清虚引，非关索竹看。檐前才数个，淇上已千竿。微雨土初覆，北风天正寒。昆丘有孤凤，何处喙琅玕。
雨中漫兴
作者：陈献章
朝代：明

种桃之岁在单阏，种竹如今又几年。竹长桃枯人老去，钓船春雨日高眠。急起翩翩白鹤双，黑云将雨欲迷江。人间未有高栖地，何处深山著老庞。
雨中漫兴·其一
作者：陈献章
朝代：明

种桃之岁在单阏，种竹如今又几年。竹长桃枯人老去，钓船春雨日高眠。
雨中漫兴·其二
作者：陈献章
朝代：明

急起翩翩白鹤双，黑云将雨欲迷江。人间未有高栖地，何处深山著老庞。
雨中送客江上偶成
作者：陈献章
朝代：明

细雨江边送画桡，肩舆如梦看春潮。不知此处谁分付，笑倚南风酒未消。
雨后
作者：陈献章
朝代：明

久雨方行乐，花前望玉台。人间见花树，不似玉台开。
雨后示刘宗信林时嘉
作者：陈献章
朝代：明

一雨变新凉，炎埃洗除尽。庐山昨夜灯，已照刘宗信。秋来亦淫潦，日月閟其光。乾坤丈夫事，千古空堂堂。
雨后示刘宗信林时嘉·其一
作者：陈献章
朝代：明

一雨变新凉，炎埃洗除尽。庐山昨夜灯，已照刘宗信。
雨后示刘宗信林时嘉·其二
作者：陈献章
朝代：明

秋来亦淫潦，日月閟其光。乾坤丈夫事，千古空堂堂。
雨后观园
作者：陈献章
朝代：明

二月平原水乱流，微茫生意盎初浮。黄茅翠甲惊人眼，是我曾无为草忧。
雨坐
作者：陈献章
朝代：明

风雨坐前楹，关关双鸟鸣。正当落花处，更作送春声。大化归无极，斯人乐久生。不知川上水，东逝几时停。
静轩次韵庄定山
作者：陈献章
朝代：明

崆峒道士出山频，还入崆峒作主人。当说梦时都是梦，未逢真处更求真。蒲团坐破千峰目，信手推开六合尘。无极老翁无欲教，一番拈动一番新。
韦夫人挽
作者：陈献章
朝代：明

人生如朝露，死亦同蜕蝉。有子能如诩，夫人可以仙。春台花灼灼，秋浦月娟娟。唤醒何州梦，归来泪迸泉。
顾别驾来教民板筑复以诗见示次韵奉答
作者：陈献章
朝代：明

斛板亲传易简方，旁观点点复行行。无人不拜先生赐，茅屋家家是土墙。
顾别驾欲人以号称不以官口号取笑
作者：陈献章
朝代：明

别乘官高上元簿，夫君英气盖东南。何须不学程明道，只要人称顾勉庵。
题一峰传稿后
作者：陈献章
朝代：明

一峰独去江湖远，千古长留列传新。岁岁桃花满东岸，只将荣谢记冬春。
题一峰遗墨后
作者：陈献章
朝代：明

穆穆熙熙在眼中，君家卷里忽相逢。苍烟绿树湖西路，何处金牛吊一峰。
题丁长官庙
作者：陈献章
朝代：明

何时重借寇，此地一桐乡。四海诸侯望，千年一炷香。
题丁长官祠
作者：陈献章
朝代：明

千山多雨后，百姓苦饥时。老病无人问，低回只自知。百感观空尽，扁舟适楚迟。诗成远莫寄，分付长官祠。
题万松庵壁
作者：陈献章
朝代：明

昔年曾赋万松轩，一饭松根有俗缘。旋摘黄花傅白酒，真成东老对回仙。
题万硕司训风木图
作者：陈献章
朝代：明

把君风木图，识君风木心。贤者不易贵，远者宁务今。嗟哉鼎与茵，充足时所钦。
题东圃
作者：陈献章
朝代：明

不堕人间嚣梦中，此身元旧是悬空。无人敢唾胥江水，白首今看范老翁。人物古今能几个，风花天地本无穷。我诗莫道无分别，螺裸螟蛉故本同。
题东所卷
作者：陈献章
朝代：明

东所诗成月满衣，乾坤无语鬼神悲。郎今欲到飞云去，说与两山居士知。
题两山居士卷
作者：陈献章
朝代：明

墨水翻腾作巨川，两山何处洒云烟。醉中亦有临池兴，怅望名家不敢言。
题两山居山图为新淦李文光大贾
作者：陈献章
朝代：明

盘谷不知何处山，君家真是两山环。万杯春覆酒遗老，一枕日高天与閒。水墨残巾藏措大，江湖前梦说邯郸。披图一笑逢摩诘，北沜南垞欲往还。
题也可庄上见一空
作者：陈献章
朝代：明

交交黄鸟弄春晴，也可山庄隐几听。莫以山林笑流俗，山人元是此山灵。青山何处倚鸠藤，回首尘埃几折肱。林下一壶谁共醉，渊明只好对高僧。
题也可庄上见一空·其一
作者：陈献章
朝代：明

交交黄鸟弄春晴，也可山庄隐几听。莫以山林笑流俗，山人元是此山灵。
题也可庄上见一空·其二
作者：陈献章
朝代：明

青山何处倚鸠藤，回首尘埃几折肱。林下一壶谁共醉，渊明只好对高僧。
题云岭
作者：陈献章
朝代：明

路旁指点一峰坟，一老西岩坐白云。尽是唐人诗境界，千林红叶访徵君。
题云津书院太和刘氏
作者：陈献章
朝代：明

云津杳何许，试向卷中寻。不睹六经教，空馀百代心。嵩阳思识面，白鹿尚遗音。家有鸳鸯谱，何须更问针。
题任明府思亲楼卷用定山韵
作者：陈献章
朝代：明

人间何处不楼居，亦有如椽大笔书。定山丈人都不管，一拳不屑老何如。
题伍光宇碑阴
作者：陈献章
朝代：明

几年沧海一碑成，身后何须叹不平。天遣老兄生少子，千秋寒食祭公茔。
题伍光宇碑阴
作者：陈献章
朝代：明

松柏孤高处，春风更可寻。如君有贤配，昭德在碑阴。
题伍氏双喜图
作者：陈献章
朝代：明

莫怪龙钟此葛巾，穿花入竹去频频。秋风酒熟南山下，更与殷勤报主人。
题健斋费子充殿元号
作者：陈献章
朝代：明

化机浩浩不曾停，刚见群龙面目成。谁道名斋无此意，江门月上看潮生。
题冷庵
作者：陈献章
朝代：明

举世好近热，子独畏之猛。投身向壑雪，永谢白日影。玉壶贮清冰，秋露滴金井。是以冷自胜，于世非绝屏。假令务绝屏，过与近热等。我以道眼观，天下方首肯。寒暑两推移，正中太和境。寄语庵中人，不热亦不冷。
题刘主事显仁挽册
作者：陈献章
朝代：明

曾倾白下郎官盖，忍读青田太守文。今日九原谁是伴，里中新有一峰坟。
题刘氏双节卷二首
作者：陈献章
朝代：明

阿姑与阿妇，守此芳岁阑。三十寡且贫，纺绩供朝餐。孤儿泣长夜，秉烛更抱看。苦心两咽绝，芳颜亦彫残。持此双白璧，辉映天地间。圣皇重民极，门闾合施丹。煌煌东白碑，终古埋空山。我母寡更早，赋诗涕氿澜。弱草因风靡，颓波良独难。
题刘氏双节卷二首·其一
作者：陈献章
朝代：明

阿姑与阿妇，守此芳岁阑。三十寡且贫，纺绩供朝餐。孤儿泣长夜，秉烛更抱看。苦心两咽绝，芳颜亦彫残。持此双白璧，辉映天地间。
题刘氏双节卷二首·其二
作者：陈献章
朝代：明

圣皇重民极，门闾合施丹。煌煌东白碑，终古埋空山。我母寡更早，赋诗涕氿澜。弱草因风靡，颓波良独难。
题刘鉴松
作者：陈献章
朝代：明

刘生于写松，能以酒力遣。酩酊气正豪，苍龙自舒卷。
题南干卷
作者：陈献章
朝代：明

南干老人爱南干，远山近山画中看。青烟半横绿杨渡，白鸟低掠红蕖湾。卧闻风雷辟易久，起视星斗光芒寒。愿弃尘事上野艇，与子对食镜中盘。
题南浦送别图为蒋方伯
作者：陈献章
朝代：明

何人更卖云卿屦，我昔曾过孺子亭。欲写别离非此日，西山南浦认丹青。
题南窗壁
作者：陈献章
朝代：明

南风吹面处，不省是南窗。此意无人会，乾坤落酒缸。
题吴宪副累叶传芳卷
作者：陈献章
朝代：明

壶山八面照莆阳，吴氏传来奕叶芳。莫向通衢高绰楔，只谈世业教诸郎。
题和靖梅
作者：陈献章
朝代：明

发与疏梅白，身将寡鹤亲。孤山残雪后，清绝凭栏人。
题子长寓舍壁
作者：陈献章
朝代：明

子长亦何病，夜夜此呻吟。世无白家媪，谁会子长心。驴背推敲去，君知我是谁。如何叉两手，刚被子长笞。
题子长寓舍壁·其一
作者：陈献章
朝代：明

子长亦何病，夜夜此呻吟。世无白家媪，谁会子长心。
题子长寓舍壁·其二
作者：陈献章
朝代：明

驴背推敲去，君知我是谁。如何叉两手，刚被子长笞。
题孔雀图
作者：陈献章
朝代：明

儿女心情未遣知，白头笑赋雀屏诗。可能乳得西周凤，来寿君王亿万期。
题宋丞相陈俊卿画像
作者：陈献章
朝代：明

御史铁为肝，张秦挂舌端。至今湖峤月，犹作太师看。
题宋状元陈文龙画像
作者：陈献章
朝代：明

文章甲天下，气节愧当时。公母亦滂母，千秋名共驰。
题容氏挽册
作者：陈献章
朝代：明

中秋悲迹扫，秋思忽依依。此夜月还照，何年鹤始归。？啼新宰木，巷纳旧蓑衣。大块终同尔，谁能驻落晖。
题容氏挽册
作者：陈献章
朝代：明
体裁：五言律诗

中秋悲迹扫，秋思忽依依。此夜月还照，何年鹤始归。�啼新宰木，巷纳旧蓑衣。大块终同尔，谁能驻落晖。
题山水小画寄姜知县
作者：陈献章
朝代：明

泉声山色正邦心，谁寄渔蓑渭水浔。解点无中含有意，世间除是画工深。
题山泉为林节推
作者：陈献章
朝代：明

高厓百丈到沧溟，咫尺寒泉万里清。若道眼中惟见水，老狂何意向诗倾。
题庄子泉
作者：陈献章
朝代：明

閒看千丈雪，飞下玉台山。争知白沙子，不是南华仙。
题庄定山诗集
作者：陈献章
朝代：明

春风一曲有霓裳，不落人间小锦囊。今代名家谁李杜，先生高枕自羲皇。乾坤兀兀中流柱，风月恢恢大雅堂。莫道白沙无眼孔，濯缨千顷破沧浪。
题应宪副真率卷
作者：陈献章
朝代：明

今古一杯真率酒，乾坤几个自由身。春风回首黄岩会，醉插花枝少一人。
题徵仕郎张公孺人区氏墓志后
作者：陈献章
朝代：明

卫幕已镌东白志，西涯又撰孺人碑。莫道不传家世事，当年兼有两公知。
题心泉赠黄叔仁
作者：陈献章
朝代：明

夜半汲山井，山泉日日新。不将泉照面，白日多飞尘。飞尘亦无害，莫弄桔槔频。
题慈元庙
作者：陈献章
朝代：明

慈元一片石，长留何处山。厓门潮日至，雪浪飞天关。
题慈元庙呈徐岭南纮
作者：陈献章
朝代：明

前有东山后有徐，慈元风教万年垂。岭南他日传遗事，消得江门几句诗。
题扇
作者：陈献章
朝代：明

东艇拍西艇，小拍庸何伤。夕风起惊涛，艇艇争低昂。一夫眉正扬，一夫发尽秃。日暮船正归，前江风拔木。
题扇
作者：陈献章
朝代：明

风樯拗欲折，五月瞿塘过。何如此庵中，红日抱膝坐。张帆海上回，帆挂铁桥树。惊起白虾蟆，跳上飞云去。
题扇·其一
作者：陈献章
朝代：明

东艇拍西艇，小拍庸何伤。夕风起惊涛，艇艇争低昂。
题扇·其一
作者：陈献章
朝代：明

风樯拗欲折，五月瞿塘过。何如此庵中，红日抱膝坐。
题扇·其二
作者：陈献章
朝代：明

一夫眉正扬，一夫发尽秃。日暮船正归，前江风拔木。
题扇·其二
作者：陈献章
朝代：明

张帆海上回，帆挂铁桥树。惊起白虾蟆，跳上飞云去。
题携琴访友图
作者：陈献章
朝代：明

松崖日暮水声深，何处携来绿绮琴。涧石隔林人不见，只疑魍魉是知音。
题新村书斋壁
作者：陈献章
朝代：明

日色催江渡，潮痕上石梯。趁墟村妇出，索哺襁儿啼。树接黄村坞，船移白石溪。落花谁省记，何必武陵迷。
题易隐求斋
作者：陈献章
朝代：明

茅茨清绝有蟾宫，水里婵娟竹里风。高枕隔床啼鸟静，小斋终日白云蒙。江边好景诗难道，世上闲愁酒可通。题作隐求争未信，如君方许学屠龙。
题月溪卷
作者：陈献章
朝代：明

月出东方白涨溪，溪翁行乐溪东西。相思欲过隔溪去，南斗无光北斗低。
题朴轩
作者：陈献章
朝代：明

葛洪亦号抱朴子，安知朴翁不是仙。莫将甲子编年看，人道翁生大桡前。
题李子长画
作者：陈献章
朝代：明

青山影里人家少，绿树阴中石径微。偶出洞门回首望，白云何处有柴扉。谷静山深树几丛，溪边白石可青筇。诗中此景多相似，只恐诗家是画工。
题李子长画·其一
作者：陈献章
朝代：明

青山影里人家少，绿树阴中石径微。偶出洞门回首望，白云何处有柴扉。
题李子长画·其二
作者：陈献章
朝代：明

谷静山深树几丛，溪边白石可青筇。诗中此景多相似，只恐诗家是画工。
题杜少陵小影次韵柳文肃
作者：陈献章
朝代：明

孟子诗肩高耸山，杜陵谈笑古风还。世间还对忧时画，美酒花前已破颜。
题松雪图
作者：陈献章
朝代：明

元时有个赵松雪，松雪于今又属谁。一幅丹青一瓢酒，廖公来乞老夫诗。
题枕
作者：陈献章
朝代：明

太华峰头一枕，千秋万岁通灵。不怕恶蛙惊睡，鼻端三月雷鸣。
题林府尊寿家慈书后
作者：陈献章
朝代：明

马尾缘封事，鱼缄寿老亲。古今诚一揆，藉用白茅人。
题林良为朱都宪诚庵先生写林塘春晓图
作者：陈献章
朝代：明

烟飞水宿自成群，物性何尝不似人。得意乾坤随上下，东风醉杀野塘春。
题林进士廷玉继母陈氏挽卷
作者：陈献章
朝代：明

与儿酱姜儿勿号，前母生之后母劳。大统冈头寒食酒，一杯和泪洒香茅。
题栖霞卷
作者：陈献章
朝代：明

红霞小坞地仙家，日出耶溪十里花。秋竹垣低是何处，有人窗下读南华。
题梁先生芸阁
作者：陈献章
朝代：明

圣人与天本无作，六经之言天注脚。百氏区区赘疣若，汗牛充栋故可削。世人闻见多尚博，恨不堆书等山岳。舍东丈人号芸阁，高坐松根自鸣铎。抠趋童子慎唯诺，口授心传为小学。孝经论语时参错，子史平生尽拈却，寄以斯名聊自谑。讲下诸郎颇淳朴，谁敢作嘲侮先觉。读书不为章句缚，千卷万卷皆糟粕。野鸟昼啼山花落，舍西先生睡方著。
题梁景行天壶书屋
作者：陈献章
朝代：明

打土编茅费几钱，白云深夜一灯悬。知君未是壶山主，只借壶山过两年。齑粥朝朝长白寺，衣冠夜夜百原山。三年枕席何曾设，一纸家书亦不看。
题梁景行天壶书屋·其一
作者：陈献章
朝代：明

打土编茅费几钱，白云深夜一灯悬。知君未是壶山主，只借壶山过两年。
题梁景行天壶书屋·其二
作者：陈献章
朝代：明

齑粥朝朝长白寺，衣冠夜夜百原山。三年枕席何曾设，一纸家书亦不看。
题民泽九日诗后
作者：陈献章
朝代：明

我思陶长官，庐山一杯酒。世远道弥光，岁岁此重九。酒中有歌者，划然金石奏。谓从秦汉下，藩篱士夫口。藩篱苟不顾，其中更奚有。寥寥二千里，长夜不复昼。俛仰宇宙间，孤光映疏柳。民泽长者言，藩篱自兹厚。兹晨偶拈出，以洗薄俗陋。
题渊明菊
作者：陈献章
朝代：明

篱下花堪把，先生有酒不。遥看白衣者，不复问江州。
题湛民泽家庙
作者：陈献章
朝代：明

忽然突兀见新堂，远抱飞云万丈光。主翁合是比闾长，此地还成礼义乡。
题熊氏桐轩
作者：陈献章
朝代：明

湖海逢君四十年，破琴残韵尚依然。棹歌本是闽南调，传到于今更不传。桐轩云是勿轩孙，何处江湖何处村。古锦囊中风韵在，几时弹向白沙门。
题熊氏桐轩·其一
作者：陈献章
朝代：明

湖海逢君四十年，破琴残韵尚依然。棹歌本是闽南调，传到于今更不传。
题熊氏桐轩·其二
作者：陈献章
朝代：明

桐轩云是勿轩孙，何处江湖何处村。古锦囊中风韵在，几时弹向白沙门。
题王廷直画
作者：陈献章
朝代：明

曲肱带酒眠花间，有月穿松到我前。人去华山今已久，丹青犹画在山年。
题瑞鹊巷
作者：陈献章
朝代：明

瑞鹊多年我眼中，笑烹牛鼎夜灯同。如今柏府开诗卷，还对樽前两病翁。
题画
作者：陈献章
朝代：明

茅檐秋飐酒旗风，舟入蒹葭月半笼。醉睡不知家远近，醒来依旧五湖东。寒山钟近不成眠，人在姑苏半夜船。何处明朝正堪望，吴王宫苑草芊芊。金陵城西趁市郎，负戴不厌江路长。百花桥头换美酒，归与渔父歌沧浪。
题画
作者：陈献章
朝代：明

赤壁矶头天欲曙，缟衣和梦掠舟西。欲寻故处何由见，长恨今人画亦非。
题画
作者：陈献章
朝代：明

金笼锁鹦鹉，山木纵斑鸠。巧拙知谁是，天机不自由。
题画·其一
作者：陈献章
朝代：明

茅檐秋飐酒旗风，舟入蒹葭月半笼。醉睡不知家远近，醒来依旧五湖东。
题画·其三
作者：陈献章
朝代：明

金陵城西趁市郎，负戴不厌江路长。百花桥头换美酒，归与渔父歌沧浪。
题画·其二
作者：陈献章
朝代：明

寒山钟近不成眠，人在姑苏半夜船。何处明朝正堪望，吴王宫苑草芊芊。
题画云窝
作者：陈献章
朝代：明

若个丹青可此翁，云窝自有主人封。扁舟一去无踪迹，黄鹤楼前望五峰。
题画松泉为张别驾
作者：陈献章
朝代：明

吉水流石，涧生两松。树洗耳挂，飘无此佳。处幸逢尧，舜那无巢。
题画松泉为张别驾
作者：陈献章
朝代：明

松乃木之雄，公亦人中龙。何须看画本，千丈在胸中。
题画王太姥像寿家慈八十一
作者：陈献章
朝代：明

三元甲子不须论，帝遣长生住此村。花水前头瞻太姥，云霞里面拜曾孙。一天星彩分南极，千岁桃花发旧根。议儗人间都未是，壶中自有一乾坤。
题画鹰
作者：陈献章
朝代：明

秋风垂翅下云衢，野性翩翩不受羁。欲借一枝江畔宿，等閒花鸟莫相疑。
题石泉
作者：陈献章
朝代：明

蟹眼不绝西坡陀，涓流直下成江河。君钓石泉歌不得，江门渔父为君歌。
题空夫卷为余行人作
作者：陈献章
朝代：明

三十年来学鍊空，凡身犹在有无中。到门有客求题句，不是空夫果是公。
题端阳李太守甘霖重应卷
作者：陈献章
朝代：明

岭南名刺史，端阳有成绩。端阳问为谁，长沙垂令德。曰惟长沙公，善非一代积。去年苗欲槁，公寝不安席。手拈一炷香，须臾见昭假。今年事复然，斯民忻目击。甘霖雨下土，郊野望四塞。滂沱及邻壤，秋田足民食。公惠宁有心，斯民感公德。口颂遂成碑，举手还加额。安得长沙公，为我大邦伯。坐令十郡内，广布阳春泽。闾阎兴孝悌，四野无盗贼。共育太和春，絪缊谢反侧。
题筠巢卷
作者：陈献章
朝代：明

手把筠巢卷，口咏筠巢诗。白头心折处，碧玉梦醒时。梦将人待远，心与此君期。想见千林暮，还同一鹤栖。
题罗一峰赠马龙道南卷
作者：陈献章
朝代：明

花发春来少，愁添老去长。高才想倾盖，昨夜语连床。天下罗公佛，湖西马子香。离筵一杯酒，歌苦莫相忘。
题茂叔莲
作者：陈献章
朝代：明

船入荷花内，船冲荷叶开。先生归去后，谁坐此船来。
题蒲石画
作者：陈献章
朝代：明

一石青青荫几蒲，半篙烟水欠模糊。江门有个丹青手，也把江门画作图。
题袁氏知归卷
作者：陈献章
朝代：明

鸟在苍岑鱼在渊，水深林密保生全。秋风莫怨茅茨破，白首眠看榻顶天。阴厓水必到沧溟，石罅涓涓势已成。万古乾坤流不尽，望湖亭下更分明。示我阴阳阖辟机，舂陵墨雨洒门扉。直从罔象前头见，人与乾坤一处归。
题袁氏知归卷·其一
作者：陈献章
朝代：明

鸟在苍岑鱼在渊，水深林密保生全。秋风莫怨茅茨破，白首眠看榻顶天。
题袁氏知归卷·其三
作者：陈献章
朝代：明

示我阴阳阖辟机，舂陵墨雨洒门扉。直从罔象前头见，人与乾坤一处归。
题袁氏知归卷·其二
作者：陈献章
朝代：明

阴厓水必到沧溟，石罅涓涓势已成。万古乾坤流不尽，望湖亭下更分明。
题赵文卿西圃书室
作者：陈献章
朝代：明

千里贶予西圃诗，奇哉西圃圃之奇。舍中竹色客不至，沼里天光鹤与窥。草树云霞分大块，古今经史属诸儿。短檠都在三年课，泉壤于今海内知。
题閒叟
作者：陈献章
朝代：明

前村烟火熟朝炊，正是先生睡足时。身在江山人在画，目穷今古世争棋。花边击鼓诸孙戏，竹下扶筇一鹤随。应笑书生閒未得，白头忧世欲何为。
题陶宪长画唐诗图
作者：陈献章
朝代：明

诗中之画画中诗，晴雪孤舟荡晚晖。同在五湖烟水内，是鸱夷不是鸱夷。
题顾通府集古倡和卷后
作者：陈献章
朝代：明

满眼珠玉光，高才极雄骋。对之不敢言，稚子来弄影。
题马默斋壁
作者：陈献章
朝代：明

屋后青山屏翳合，檐前绿树烟花匝。主人闭门履不纳，跏趺明月光绕榻。客来问我笑不答，但闻山莺啼恰恰。橙橘盈园野芳杂，门外一江深映閤。四时八风谁管押，烟飞雾走龙腾甲。拙者孤舟持酒榼，成化十年甲午腊。
题高瑨诗集
作者：陈献章
朝代：明

神交倾盖上，心远著诗时。无由向人道，人亦岂能知。
题黄公钓台
作者：陈献章
朝代：明

小小离人意，羊裘却未工。今人多白眼，为我谢黄公。弄钓浮沈见，登庖拨刺空。浩歌泉石里，况有古人风。
题龟山小隐贺聂清碧新居
作者：陈献章
朝代：明

濒海地三亩，连云厦数间。龟山爱清碧，清碧爱龟山。笠屐谁同往，江湖我自閒。芙蓉小溪水，曾此照衰颜。
风雨夜有数十客共饭达旦不寐
作者：陈献章
朝代：明

老觉生涯少，贫添食指繁。雨中谁举火，夜半客推门。室暗承尘湿，阶翻坠瓦喧。平明不曾睡，负锸理花根。
食蚬
作者：陈献章
朝代：明

家住东南蚬子村，小铛风味胜侯门。眼前下箸非无处，芹曝犹堪奉至尊。
饮名酒
作者：陈献章
朝代：明

徐孺眼欺湖水碧，庞公心死鹿门深。尊前水月千千顷，手上丝纶万万寻。
饮酒
作者：陈献章
朝代：明

酌酒劝公公自歌，三杯无奈老狂何。坐忘碧玉今何世，舞破春风是此蓑。一笑功名卑管晏，六经仁义沛江河。江门诗景年年是，每到春来诗便多。君莫停杯我为歌，我今忘我是谁何。避人懒弄船头笛，对影非无月下蓑。庐阜春云眠华岳，江门秋水钓银河。竹弓挽住閒人手，渐觉年来射鸭多。
饮酒·其一
作者：陈献章
朝代：明

酌酒劝公公自歌，三杯无奈老狂何。坐忘碧玉今何世，舞破春风是此蓑。一笑功名卑管晏，六经仁义沛江河。江门诗景年年是，每到春来诗便多。
饮酒·其二
作者：陈献章
朝代：明

君莫停杯我为歌，我今忘我是谁何。避人懒弄船头笛，对影非无月下蓑。庐阜春云眠华岳，江门秋水钓银河。竹弓挽住閒人手，渐觉年来射鸭多。
饮陂头
作者：陈献章
朝代：明

入崦花丛密，遵陂石路高。柴门过午饭，村老对春醪。水白都如练，风清不作刀。自然五字句，非谢亦非陶。
饮马氏园赠童子马国馨
作者：陈献章
朝代：明

日转芭蕉双窦鸣，飞飞蜂蝶喜新晴。衰翁醉卧溪园里，一曲春牛和国馨。白发跏趺溪树根，还从地主见诸孙。醉中自唱渔家傲，击碎花边老瓦盆。
饮马氏园赠童子马国馨·其一
作者：陈献章
朝代：明

日转芭蕉双窦鸣，飞飞蜂蝶喜新晴。衰翁醉卧溪园里，一曲春牛和国馨。
饮马氏园赠童子马国馨·其二
作者：陈献章
朝代：明

白发跏趺溪树根，还从地主见诸孙。醉中自唱渔家傲，击碎花边老瓦盆。
馀兴
作者：陈献章
朝代：明

何处秋声入短琴，江边萧瑟起枫林。空歌白雪儿童笑，不负沧波老子心。钓石摩挲云气暖，睡沙展转月痕深。眼中昏嫁随时了，只有床头鬻犬金。
馆廷实进士于白沙社率尔成章兼呈丁明府
作者：陈献章
朝代：明

坛有青松埭有花，烟笼寒水月笼沙。人间何处堪栖凤，岁次今年正属蛇。树杪看山横半面，水边寻路入三叉。高轩若肯终年住，应没閒愁上鬓华。
马文祥寄五气朝元垆至
作者：陈献章
朝代：明

隐者年来少在山，白云几片落人间。玉台小径蓬蒿底，吾对吾垆尽日閒。人间荤血共欢娱，谁作朝元五气垆。自汲山泉煮春茗，不留俗客炰江鱼。合是神仙太乙垆，旁通五窍似莲珠。如何水火收功用，去问刘安下手初。眼前诗景浩相撩，何处丹垆火又消。莫笑道人归未得，秋风云路几扶摇。
马文祥寄五气朝元垆至·其一
作者：陈献章
朝代：明

隐者年来少在山，白云几片落人间。玉台小径蓬蒿底，吾对吾垆尽日閒。
马文祥寄五气朝元垆至·其三
作者：陈献章
朝代：明

合是神仙太乙垆，旁通五窍似莲珠。如何水火收功用，去问刘安下手初。